Baktygul Abdrahmanova, članica sekte Jakin Inkar\nBračni par koji pripada tajnovitoj i zabranjenoj muslimanskoj skupini u centru je pažnje u Kirgistanu, jer je osuđen za zanemarivanja djece zbog odbijanja da ih pošalju u školu, piše Radio Slobodna Evropa.\n"Poslat ću ih u medresu, a ne u [javnu] školu. Postoje neslaganja između Ustava i šerijatskog zakona. Gledajte, mi možemo živjeti prema ustavu. Nemamo ništa protiv toga. Ali onda se morate i suočiti s Allahom."\nŠef okruga Danir Imanalijev kaže da su i druge porodice u regionu Isik-Kul takođe odbile da pošalju djecu u školu:\n"Ovo pitanje pokrenuto je otprilike 2011. godine. (Na žalost) ima mnogo takvih slučajeva, ali vlada i regionalne vlasti nisu im posvećivale dovoljno pažnje.“\n"Niko nije imao religijsku edukaciju. Kao što Poslanik kaže u hadisu, obrazovanje je obaveza jednako i za muškarce i za žene. No, kad govorimo o obrazovanju, oni [sljedbenici sekte Jakin Inkar] to odbijaju."\nVIDEO: 'Zatvorske kazne za članove tajne muslimanske sekte', možete preuzeti preko opcije Embed.


Pritvorenici u novosadskom zatvoru počeli da uzimaju hranu | Autonomija\nPritvorenici u novosadskom centralnom zatvoru danas su primili hranu koja se sprema u zatvorskoj kuhinji i tako prestali sa protestom zbog rada sudova, rečeno je agenciji Beta u Upravi za izvršenje zavodskih sankcija.\nPotparolka Uprave Zorana Vučićević rekla je za agenciju Beta da su pritvorenici o toj odluci pisanim putem obavestili upravnika zatvora. Prema njenim rečima, sve vreme protest je bio miran i nije bilo ugrožavanja bezbednosti u zatvoru. Sada su sve aktivnosti normalizovane, dodala je Zorana Vučićević.\nPritvorenici su pre dva dana odbili da uzimaju zatvorsku hranu nezadovoljni tretmanom u zatvoru i dugim sudskim postupcima koji se protiv njih vode u novosadskim sudovima.\nPredstavnici pritvorenika razgovarali su tokom protesta i sa vršiteljkom funkcije predsednice Višeg suda u Novom Sadu Zorom Jamušakov.\nPritvorenici u novosadskom zatvoru prvi put su protestvovali 22. maja, kada su istakli da nisu zadovoljni tretmanom u zatvoru i dugim sudskim postupcima koji se protiv njih vode. Tada su se pritvorenici sastali sa upravom zatvora i sudijom Višeg suda Svetimirom Popovićem, koji je u Novom Sadu zadužen za kontrolu pritvora, a protest je sutradan završen.\nNovosadski zatvor projektovan je da primi 300 ljudi, a prema različitim izvorima, u njemu trenutno boravi oko 600 zatvorenika i pritvorenika. Pritvorenici tvrde da se rešenja o produžetku pritvora donose olako, a ogorčeni su i na sudove što zbog reizbora sudija i reorganizacije sudske mreže sporo rešavaju njihove slučajeve.


Beta 12. septembra 2018. 13:40\nPredsednik Udruženja javnih tužilaca i zamenika javnih tužilaca Goran Ilić izjavio je danas da najnoviji Nacrt ustavnih amandmana u oblasti pravosudja nije uvažio većinu sugestija Venecijanske komisije i da nije saglasan sa Akcionim planom za poglavlje 23 Vlade Srbije.\nIlić je za agenciju Beta rekao da je osnovnim dokumentom za pridruživanje Evropskoj uniji Akcionim planom za poglavlje 23 predvidjeno da najmanje polovina članova u budućem Visokom savetu tužilaca budu zamenici tužilaca koje biraju kolege.\n„Medjutim, tekst Ministarstva pravde predvidja da samo četiri člana biraju same kolege u tužilaštvu, a šest posredno ili neposredno bira parlament, što ostavlja mogućnost da Savet bude pod kontrolom politike. Da bude parodoks veći sada su tužioci većina u takom telu“, kazao je Ilić.\nPrema njegovim rečima, amandmani ne odgovaraju temeljnom dokumentu za proces pridruživanja Evropkoj uniiji koji „ispregovaran sa članicama EU“, zbog čega mu se čini da Srbija hoće u Evropsku uniju po „svojim pravilima“.\n„Ako sam dobro razumeo u promenu Ustava, smo ušli da bi pravosudje usaglasili sa evropskim standardima i otklonili politički uticaj, a politički uticaj otklanjamo tako što povećavamo broj predstavnika politike u Savetu, a usaglašavamo pravosudje sa evropskim standardima tako što se ne držimo osnovnog dokumenta naše države sa Evropskom unijom, onda mi se čini da sve to pomalo ne izmiče logici. Po mom uverenju umesto depolitizacije dobićemo relokaciju političkog uticaja, politički uticaj koji je imala Skupština u postupku izbora tužilaca i zamenika biće prenet na Savet tužilaca koji će zbog sastava biti preovladjujuće političko telo“, rekao je Ilić.\nOn je naveo da je drugi veliki problem to što predloženi amandmani predvidjaju mogućnost prestanka mandata članova Visokog saveta tužilaca ukoliko ne donesu odluku o nekom pitanju.\n„Ukoliko za se za neko mesto u pravosudju ne javi nijedan kandidat koji ispunjava uslove za izbor Savet se raspušta, jer nije doneo odluku o izboru, iako nije mogao da donese takvu odluku. Ili se može dogoditi da politički članovi Saveta namerno ne glasaju za neku odluku i tako izazovu raspuštanje Saveta“, upozorio je Ilić.\n„Dakle, o delu budućeg ustava nije bilo rasprave, niti se Venecijanska komisija izjasnila o tome da li je u skladu sa evropskim standardima. Da to može da bude veći problem od svih govori nedavno iskustvo. Svi problemi neuspele reforme pravosudja iz 2009. godine prozilaze iz odredbi Ustavnog zakona koji je predvidjao reizbor sudija i tužilaca koji se završio katastrofalno“, kazao je Ilić.\nNa kraju je dodao da je sa grupom profesionalnih organizacija nedavno imao „vrlo konstruktivan dijalog sa premijerkom“ i da je bila jasna razlika u raspravi koju je organizovalo Ministarstvo pravde od razgovora sa predsednicom vlade „koja je pokazala otvorenost i spremnost da razmenjuje argumente“.\n„Toga ranije nije bilo i zato smatram da bi u nastavku procesa izmene Ustava debata trebalo da se vodi pod okriljem Vlade uz podršku premijerke ili šefice srpskog pregovaračkog tima za EU Tanje Miščević“, kazao je Ilić za agenciju Beta.


Uslovi rada u zgradi suda u Trebinju biće poboljšani zahvaljujući doprinosu Evropske unije od 1,5 miliona eura, u okviru šireg projekta EU za obnovu zgrada devet pravosudnih institucija u Bosni i Hercegovini.\nObnova zgrade pravosudnih institucija u Trebinju počela je 11. aprila uz prisustvo predstavnika Delegacije EU u BiH, visokih sudskih zvaničnika te predstavnika lokalne zajednice.\nPredsjednik Okružnog suda Bojan Stević i predsjednik Osnovnog suda Milan Bosić, te glavna tužiteljica Slobodanka Gaćinović su naglasili da sve tri pravosudne institucije u Trebinju trenutno rade u lošim uslovima, te da nedostaje prostora, sudnica, arhiva, ureda i prostora za boravak posjetilaca.\nIzrazili su zahvalnost za izdašnu donaciju i podržali napore Evropske Unije u Bosni i Hercegovini u sferi jačanja efikasnosti i servisa namijenjenih široj javnosti, te stvaranju izvrsnih uslova za budući rad njihovih institucija.\nNačelnik Odjeljenja za prostorno planiranje i urbanizam Trebinja Marko Rikalo naglasio je važnost ovog ulaganja EU u procesu jačanja efikasnosti pravosuđa u ovom području.\nElma Prcić Bilić, voditeljica programa u Delegaciji Evropske unije, naglasila je da rad pravosudnih institucija direktno zavisi od uslova rada.\n“Stoga su IPA 2012, 2015 i 2017 uključivali snažnu komponentu modernizacije zgrada pravosudnih institucija i usklađivanja standarda u cijeloj zemlji, što je direkno vezano za uslove procesuiranja složenih krivičnih predmeta, poboljšanja sigurnosnog aspekta, obezbjeđivanja pristupa osobama sa invaliditetom, te pružanje podrške žrtvama i svjedocima”, kazala je Prcić Bilić.\nDodala je da je ovaj projekt rezultat uspješne saradnje između Delegacije Evropske unije u BiH, Ministarstva pravde Republike Srpske i vlada Norveške i Švedske, koje su finansirale izradu projektne dokumentacije.\nProjekt pod nazivom “Izgradnja zgrade suda u Trebinju” predstavlja dio širih napora Evropske unije u modernizaciji i rekonstrukciji sudova i tužilaštava širom Bosne i Hercegovine, kao jednog od načina da se podrži jačanje vladavine prava u zemlji. EU je izdvojila preko 7,5 miliona eura iz IPA-e 2015 za rekonstrukciju 9 pravosudnih institucija koje će se provoditi u 2018. i 2019. godini.


Kako je danas saopštila zrenjaninska policija, saobraćajne nezgode su se dogodile zbog nedržanja vozila uz desnu ivicu kolovoza.\nPričinjena materijalna šteta se procenjuje na oko 180.000 dinara.\nPolicija je tokom vikenda protiv 19 učesnika u saobraćaju podnela zahteve za pokretanje prekršajnog postupka. Izdato je i 137 prekršajnih naloga.\nIstovremeno, iz saobraćaja je isključeno devet vozača, od toga, četiri zbog upravljanja vozilom pod uticajem alkohola, tri zbog upravljanja vozilom pre sticanja prava na upravljanje i dva zbog ostalih isključenja.\nsaobraćajna nesreća Zrenjanin Sudan sudar u Zrenjaninu


Nenad Popović ponovo na čelu SNP: Čitavo Kosovo je deo Srbije, i to nema cenu! - Sputnjik Srbija\n17:13 08.12.2019 Preuzmite kraći link\n„Nema jake Srbije bez odbrane srpskih nacionalnih interesa, jake ekonomije. Zato je važno da promovišemo Srbiju kao zemlju znanja, inovacija, visokih tehnologija i digitalizacije“, poručio je Popović na drugoj skupštini svoje stranke.\nKompromis za Kosovo u okvirima Ustava i 1244\nOn je rekao da SNP želi kompromis s kosovskim Albancima, uz najširu moguću autonomiju, ali samo u okviru Ustava i Rezolucije 1244 Saveta bezbednosti Ujedinjenih nacija.\n„Čitavo Kosovo je Srbija, ni metar manje. Kosovo nema cenu“, istakao je Popović.\nPrištinu, koja misli da je sve završila proglašenjem nezavisnosti 2008. godine, pita gde im je ta lažna država.\n„Nema ih nigde, i ne mogu ništa, bez obzira na njihove sponzore!“, kaže Popović i dodaje da će SNP na svakom mestu osporavati tu lažnu državnost.\nJedan od ciljeva stranke je i da se spreči ciljano i planirano degradiranje SPC, kazao je on i dodao da je jedan od temelja opstanka nacije odbrana tradicionalne porodice.\nNema većeg saveznika od Rusije\nKada je reč o Rusiji, poručuje:\n„Naša partija je čuvar čvrstog prijateljstva i partnerstva sa Rusijom. Srbija danas nema većeg prijatelja i saveznika u odbrani svojih državnih i nacionalnih interesa od Rusije. Tako je uvek bilo u istoriji, a tako je i danas. Zbog toga ćemo se u javnosti boriti protiv svakog pokušaja da se Rusija u Srbiji predstavi u negativnom svetlu“.\nOn, međutim, kaže da stranka za Srbiju želi i najbolje moguće političke i ekonomske odnose sa EU i SAD.\n„Srbija je uvek bila evropska država i želimo da bude uređena kao najrazvijenije evropske države. Što se tiče članstva u EU, to pitanje je složeno, a odgovor će dati srpski narod i sama Unija“, rekao je on delegatima stranke i gostima.\nNijedan časan Srbin ne bi pak pristao na uslov priznanja Kosova ili da se „samoproglasimo da smo genocidni narod“, naglasio je Popović.\nTakođe, dodao je da je njihovo čvrsto partijsko uverenje da Srbija mora da ostane vojno neutralna država.\nZaštita Republike Srpske\nPopović je ponovio i da se stranka protivi idejama da se migranti nasele u delovima Srbije i naglasio da je jedan od najprečih zadataka zaštita svih Srba u regionu i podrška Republici Srpskoj.\nZaložio se za to da se korupcija saseče u korenu, da se jačaju institucije, i posebno istakao sve ono što se preduzima u resoru inovacija i visokih tehnologija, koji je u Vladi poveren njegovoj stranci.\nValerij Rjazanski na Skupštini SNP\nNa Skupštini SNO obratili su se i gosti — Valerij Rjazanski, član Predsedništva Jedinstvene Rusije, senator i predsednik poslaničke grupe prijateljstva sa Srbijom u Savetu Federacije, pročitao je poruku generalnog sekretara Generalnog saveta stranke Andreja Turčaka:\n„Današnji skup je važan događaj u Srbiji, SNP je deo vladajuće koalicije, što znači da i od njenih odluka zavisi budućnost zemlje. Kredit poverenja pokazuje odgovornost u rešavanju postojećih problema. Očekujemo da sačuvate dosadašnju orijentaciju. Odnosi dveju zemalja imaju strateški karakter, i one planiraju da to očuvaju. Isto tako su jaki odnosi između SNP i Jedinstvene Rusije“.\nU svoje ime, Rjazanski kaže da su odnosi dveju zemalja u skladu s duhom i slovom Sporazuma o strateškom partnerstvu i da to nije samo fraza.\n„Poštujemo evropski izbor i želju Srbije da uđe u EU, ali shvatamo da ni rukovodstvo ni narod ne vide u tome alternativu odnosima sa Rusijom. To potvrđuje i Sporazum o zoni slobodne trgovine, koji je nedavno potpisan sa Evroazijskom unijom. Očigledna je pozitivna dinamika i na ekonomskom i na političkom planu“, rekao je ruski senator.\n„Stav o Kosovu je jasan i nepromenljiv, što je potvrdio i predsednik Putin, a osnova za rešavanje je Rezolucija 1244. Pozdravljamo proces povlačenja priznanja Kosova od čitavog niza država i odgovornu politiku neutralnosti koju vodi Srbija“, zaključio je Rjazanski.\nSrbija most između Istoka i Zapada\nHavijer Hurtado Mira iz Demokratske omladinske zajednice Evrope (DEMIK), kaže:\n„Za nas je Srbija važna jer je most između Istoka i Zapada i most s Rusijom. Važno je da i u Briselu shvate da Evropa ide od Lisabona do Vladivostoka. To je prava Evropa, u kojoj hrišćanstvo povezuje sve. Naš identitet je naša sloboda“.\nNavodeći da je iz Španije, on je rekao da, kao što je za Španiju Katalonija njen deo, tako je za Srbiju Kosovo njen deo, a to treba da bude i za Evropu.\nPredstavnik Lige Matea Salvinija Vito Komenčini je ocenio da živimo u delikatnom trenutku za EU, u krizi establišmenta, kada postoji opasnost od islamizacije, čemu se treba suprotstaviti i ponovo otkriti hrišćanske korene Evrope, koji su bili odbačeni.


O nama – Centar Inventiva\nNaša vizija je da društvo u kojem živimo i čiji smo aktivni deo omogućava jednake šanse za sve, da kroz znanje i inovacije i svako može otkriti i razviti svoje potencijale i iskoristiti ih u potpunosti na sopstvenom putu ka uspehu.\nNaša misija je da svojim radom i posvećenošću obezbedimo razvojno podsticajno okruženje u kome svako dete, mlada ili odrasla osoba može unaprediti svoje lične i profesionalne kompetencije i razvijati se u skladu sa sopstvenim potencijalom i konceptom celoživotnog učenja.\nVerujemo u snagu zajednice i svojim pristupom u radu podržavamo razvoj lokalnih institucija, javnih i organizacija civilnog društva kroz izgradnju njihovih kapaciteta da nađu rešenja za izazove sa kojima se suočavaju, da grade partnerstava i sarađuju u svojim lokalnim sredinama.\nMi pružamo znanja, veštine i raznovrsne prilike mladima, deci, odraslima, porodicama, omladinskim radnicima i profesionalcima iz različitih oblasti, kroz radionice, treninge, kurseve, događaje, individualnu podršku, savetovanje i druge usluge.\nMarija Srećković Radovanović\nEkspertkinja za razvoj programa\nProgramski koordinator i karijerni savetnik\nProfesorka u srednjoj školi\nVršnjačka karijerna savetica\nVršnjačka karijerna savetnica\nAko delite našu strast, vrednosti i ciljeve, postanite deo našeg tima!\nStalno smo u potrazi za novim saradnicima i saradnicama.


BalkanMagazin :: DOKUMENT: PARTNERSTVO ZA MIR\nBeograd, 27. jul 2007. godine\nKao izraz čvrstog opredeljenja da pruži svoj doprinos zajedničkim demokratskim vrednostima kao i učvršćivanju bezbednosti i stabilnosti na regionalnom i globalnom planu, Republika Srbija je, na osnovu poziva upućenog od strane šefova država i vlada članica NATO u Rigi – 29. novembra 2006. godine, pristupila Programu Partnerstvo za mir 14. decembra 2006. godine, kada je Predsednik Republike Srbije potpisao Okvirni dokument Partnerstva za mir. Republika Srbija još jednom nedvosmisleno potvrđuje svoju rešenost da ispuni svoje međunarodne obaveze u pogledu potpune saradnje sa Međunarodnim krivičnim sudom za bivšu Jugoslaviju (ICTY), uključujući preduzimanje neophodnih koraka radi otkrivanja, hapšenja i izručenja svih lica optuženih od strane tužilaštva.\nPOLITIČKI OKVIR - TEMELjI PARTNERSKOG ODNOSA\nObim - široka i intenzivna saradnja\nU pogledu redovnog političkog dijaloga zemalja članica Programa Partnerstvo za mir sa NATO, Republika Srbija jasno izražava svoju spremnost i interes da redovno učestvuje u radu Saveta za evroatlantsko partnerstvo ( u daljem tekstu EAPC – Euro-Atlantic Partnership Council), kao i u svim njegovim pratećim telima i komitetima. U skladu sa tačkom 12. Osnovnog dokumenta o radu ovog Saveta (Sintra, 30. maj 1997. godine), Republika Srbija u potpunosti prihvata koncept rada ovog tela koji je sadržan u njegovim osnovnim dokumentima i izražava spremnost da aktivno učestvuje u političkom dijalogu u okviru EAPC, kako povodom regionalnih tema, tako i o temama od šireg značaja za praktičnu realizaciju koncepta Partnerstva.\nRepublika Srbija izražava spremnost da pristupi Procesu planiranja i revizije (PARP – Planning and Review Process) koji predstavlja osnovu za normativno uređenje, formiranje i procenu snaga i osposobljenosti za multinacionalnu obuku, vežbe i operacije u saradnji sa NATO snagama. Obaveze i zadatke koji proizilaze iz ovog mehanizma Partnerstva za mir, Republika Srbija će dosledno ispunjavati i u tome sagledava doprinos reformi sopstvenog sistema odbrane.\nSvesni opasnosti koju predstavlja terorizam za osnovne vrednosti savremenog sveta, Republika Srbija izražava spremnost za učešće u Akcionom planu partnerstva protiv terorizma (PAP-T – Partnership Action Plan Against Terrorism). Republika Srbija takođe izražava svoju spremnost da učestvuje i u Akcionom planu partnerstva za izgradnju institucija odbrane (PAP-DIB – Partnership Action Plan Defence Institution Building) i ističe značaj nastavka i proširenja projekta iz oblasti javne diplomatije. U nekim od ovih oblasti su već stečena određena iskustva u čemu su značajnu pomoć i podršku pružale zemlje članice NATO, članice Programa Partnerstvo za mir i samih struktura NATO organizacije.\nSa ciljem dostizanja interoperabilnosti sa oružanim snagama članica NATO i Programa Partnerstvo za mir, Republika Srbija izražava spremnost za učešće u Konceptu operativnih sposobnosti (OCC - Operational Capabilities Concept). Radi optimizacije, usaglašavanja i povećanja transparentnosti aktivnosti obrazovanja i obuke u zemljama Partnerstva za mir, Republika Srbija izražava spremnost za učešće u Programu unapređenja obrazovanja i obuke (TEEP - Training and Education Enhancement Program). Republika Srbija izražava visok interes za saradnju sa članicama NATO u oblasti naučno-tehnoloških istraživanja i zadovoljstvo uključivanjem u članstvo komiteta Nauka u službi mira i bezbednosti (SPS – Science for Peace and Security). Takođe, Republika Srbija izražava zadovoljstvo što je do sada imala mogućnost korišćenja sredstava Poverilačkog fonda Partnerstva za mir (PfP Trust Fund) i izražava interes da i u buduće koristi ovaj mehanizam obezbeđenja finansijske podrške u ublažavanju pratećih posledica procesa reforme sistema odbrane.\nUsaglašavanje i precizno definisanje svih ovih oblasti saradnje izvršiće se tokom pripreme Individualnog programa partnerstva (IPP – Individual Partnership Programme). epublika Srbija smatra da bi, pored multilateralnog formata rada u okviru Evroatlantskog saveta za partnerstvo i svih njegovih pomoćnih organa, značajno bilo i organizovanje periodičnih sastanaka u formatu “26+1“, koji bi bili dobra prilika da se sa članicama NATO razgovara o rezultatima i pravcu reformi u zemlji koje su od značaja za učešće u Programu Partnerstvo za mir.\n· Demokratska kontrola sistema odbrane. Prihvatajući demokratsku kontrolu sistema odbrane kao jedan od postulata savremenog demokratskog društva, Republika Srbija će u predstojećem periodu usvajanjem pravne regulative stvoriti neophodne preduslove za transparentno i odgovorno upravljanje sistemom odbrane. Ustav Republike Srbije, donet 8. novembra 2006. godine, naglašava (Član 141.) da je Vojska Srbije pod demokratskom civilnom kontrolom. Usvajanjem Zakona o odbrani, Zakona o vojsci, Zakona o službama bezbednosti i Zakona o demokratskoj i civilnoj kontroli biće zaokružen set zakonodavnih dokumenata koji regulišu funkcionisanje sistema odbrane. Ova oblast saradnje doprineće razvoju i jačanju parlamentarnih i civilnih mehanizama kontrole i nadzora. Ujedno, Republika Srbija teži da stvori uslove za obezbeđenje veće nezavisnosti i uloge medija, nevladinih organizacija (NVO) i civilnih eksperata, kao i da unapredi i proširi obrazovanje svih koji se bave pitanjima bezbednosti i odbrane.\n· Strategija i politika odbrane. Ostvarivanje ciljeva i zadataka sistema odbrane definiše se kroz njegovu strategiju i politiku. Shodno potrebi za adekvatnim zajedničkim odgovorom na savremene bezbednosne izazove, rizike i pretnje, jasno se iskazuje interes Republike Srbije za obezbeđivanjem kompatibilnog nacionalnog sistema odbrane sa sistemima odbrane zemalja članica NATO i Programa Partnerstvo za mir. U tom smislu, Republika Srbija je zainteresovana za korišćenje značajnih iskustava, mehanizama, kapaciteta i resursa Programa Partnerstvo za mir, kao i za saradnju sa partnerima na bilateralnom nivou. Izrada odgovarajućih strategijsko – doktrinarnih dokumenata i njihova dalja razrada u planove i programe prioritet je saradnje u ovoj oblasti. Dalje razvijanje novog pristupa po ovim pitanjima doprinosi ukupnim naporima u reformi sistema odbrane Republike Srbije i dostizanju interoperabilnsti za članicama NATO i Programa Partnerstvo za mir.\n· Planiranje i finansiranje sistema odbrane i upravljanje resursima. Navedena oblast saradnje i njena transparentnost u planiranju i realizaciji predstavljaju novi kvalitet interaktivnog odnosa civilnih vlasti i sistema odbrane. Ona ima za cilj, sa jedne strane, sticanje uvida stručne javnosti u probleme i potrebe sistema odbrane, a sa druge, podizanje svesti te iste javnosti o svojoj odgovornosti za efikasno funkcionisanje ovog segmenta društva. Saradnjom u ovoj oblasti Republika Srbija očekuje da će se unaprediti efikasnost procesa planiranja i finansiranja sistema odbrane koji je pod demokratskom kontrolom. Ovaj proces, za čije uspostavljanje je sistem odbrane Republike Srbije već preduzeo određene korake, će doprineti obezbeđenju efektivnih i efikasnih snaga koje će biti operativne. Pored toga, Republika Srbija namerava da, u skladu sa Okvirnim dokumentom, obezbedi transparentnost procesa planiranja i finansiranja sistema odbrane prema državama članicama NATO i Programa Partnerstvo za mir.\n· Vojno obrazovanje, obuka i doktrina. Prilagođeni program saradnje između Republike Srbije i NATO, iniciran 2003. godine kao prvi institucionalizovani oblik saradnje, pružio je priliku jednom broju pripadnika Ministarstva odbrane i Vojske Srbije da, između ostalog, pohađaju kurseve i školovanja u obrazovnim institucijama NATO i na taj način steknu potrebna znanja za modernizaciju sistema odbrane i rad u multinacionalnom okruženju. Republika Srbija je zainteresovana da intenzivira saradnju u ovoj oblasti i na taj način podigne stepen interoperabilnosti Vojske Srbije sa oružanim snagama država članica Programa Partnerstvo za mir i NATO. U cilju unapređenja kvaliteta obrazovanja i obuke u sistemu odbrane, Republika Srbija namerava da izvrši harmonizaciju doktrina i programa sa državama NATO i Partnerstva za mir i da pristupi Konzorcijumu vojnih akademija i instituta bezbednosti Partnerstva za mir (PfP Consortium of Defence Academies and Security Studies Institutes).\n· Konceptualni, planski i operacionalni aspekti učešća u mirovnim i humanitarnim operacijama. Upotreba Vojske Srbije i civilne policije u operacijama za izgradnju, održavanje i stabilizaciju mira, kao i u operacijama za pružanje humanitarne pomoći na bilateralnoj i multilateralnoj osnovi, odobrava se na osnovu odluka Narodne skupštine Republike Srbije. Republika Srbija afirmiše koncept saradnje u bezbednosti kao optimalan vid zaštite svojih nacionalnih interesa i izražava spremnost da određene snage, sredstva i iskustva stavi na raspolaganje za potrebe sprovođenja mirovnih i humanitarnih operacija pod mandatom UN. U tom smislu, Republika Srbija želi da modernizuje odnosne koncepte obuke, logistike, komande i kontrole i normativnog uređenja u vezi sa izvođenjem ovakvih operacija, kao i da unapredi mehanizme finansiranja, odnosa sa javnošću i civilno-vojne koordinacije. Poseban značaj pridaje se razvoju interoperabilnosti ljudskih i materijalnih resursa za potrebe mirovnih operacija kroz različite mehanizme Partnerstva za mir i razmenu iskustava iz ove oblasti i međunarodnog humanitarnog prava. Republika Srbija smatra značajnim i razvoj regionalnih sposobnosti kroz učešće u Konceptu operativnih sposobnosti Partnerstva za mir.\n· Vojnomedicinske službe. Republika Srbija posebno namerava da kroz ovu oblast saradnje unapredi različite sposobnosti sopstvene vojnomedicinske službe, kako za potrebe u zemlji tako i za potrebe međunarodnih mirovnih operacija. Ova saradnja bi podrazumevala usavršavanje kadra, osavremenjavanje materijalnih sredstava, zajedničko učešće u naučnoistraživačkim projektima, razmenu sanitetskog kadra i podršku reformi sistema sanitetske obuke. Republika Srbija želi da se upozna sa medicinskim procedurama, metodama dijagnostike i lečenja i opremom koju koriste države članice NATO. Takođe, želi da učini dostupnim za aktivnosti Partnerstva za mir iskustvo, stručnost i kapacitete svog vojnomedicinskog sistema, a pre svega sposobnosti Vojnomedicinske akademije i trupnog saniteta (1 st role) i da primeni mere zahtevanog nivoa standardizacije i logističke podrške za usaglašene aktivnosti Programa Partnerstvo za mir.\n· Atomsko biološko hemijska odbrana. Republika Srbija želi da unapredi i promoviše svoje nacionalne sposobnosti zaštite od radioloških, nuklearnih, bioloških i hemijskih pretnji, kao i konsultacije i koordinaciju aktivnosti u ovoj oblasti sa državama Partnerstva za mir i NATO. Centar za usavršavanje i obuku kadra ovog roda Vojske Srbije predstavlja nacionalnu sposobnost, planiranu za razvoj u pravcu regionalnog i šireg međunarodnog značaja. Istovremeno, ovakav pravac razvoja obuhvata obuke, zajedničko međunarodno angažovanje na nivou timova, instruktaže nacionalnih mobilnih timova za obuku i instruktora i podršku civilnim vlastima kako u zemlji tako i državama NATO i Partnerstva za mir.\n· Izučavanje stranih jezika. Republika Srbija je stvorila inicijalne kapacitete u izučavanju stranih jezika na Vojnoj akademiji Vojske Srbije kroz primenu Programa za izučavanje engleskog jezika (PELT) koji sadrži sva načela Sporazuma o standardizaciji NATO 6001 (STANAG 6001). Ove kapacitete sistema odbrane je potrebno dalje unapređivati kroz razvoj metodologije izučavanja, usvajanje opšte, tehničke i specijalizovane terminologije NATO, obuku nastavnika i razmenu iskustava u ovoj oblasti. Takođe, svesna činjenice da je poznavanje jezika i terminologije NATO prvi od elemenata interoperabilnosti, Republika Srbija želi da poveća ovu sposobnost i kroz upućivanje kadrova na kurseve u institucijama NATO i državama Partnerstva za mir.\n· Operativni, materijalni i administrativni aspekti standardizacije. Učešćem u ovoj oblasti saradnje Republika Srbija želi da se upozna sa procesom standardizacije u NATO, razvije sopstvene strukture, organizacije i procedure za standardizaciju, kompatibilne sa državama članicama NATO i Partnerstva za mir. Takođe, u okviru Procesa planiranja i revizije Partnerstva za mir, Republika Srbija namerava da identifikuje i primeni standarde NATO u opremi i sistemima KoV i V i PVO kroz usaglašene oblasti individualne saradnje i Ciljeve partnerstva.\n· Vojne vežbe i obuke. Republika Srbija je zainteresovana da intenzivira saradnju u oblasti vojnih vežbi i obuke i na taj način podigne stepen interoperabilnosti Vojske Srbije sa oružanim snagama država NATO i Partnersta za mir. To uključuje unapređenje obuke jedinica i pojedinaca za učešće u međunarodnim formacijama, prilagođavanje sistema komande i kontrole i štabnih procedura i razvoj civilno-vojne saradnje i tehnika upravljanja krizama. Poseban značaj u ovoj oblasti imaće učešće u Procesu planiranja i revizije (PARP) i aktivno učešće u vojnim vežbama kako Partnerstva za mir tako i onih "u duhu Partnerstva za mir" na regionalnom nivou.\n· Saradnja i koordinacija za odgovor na vanredne situacije. Republika Srbija namerava da objedini sve funkcije upravljanja prirodnim i ljudskom delatnošću izazvanim katastrofama, koje podrazumevaju preventivne i operativne mere zaštite života ili imovine građana. Republika Srbija želi da unapredi sistem zaštite i spasavanja stanovništva u vanrednim situacijama kroz razvoj sopstvenih sposobnosti, kao i regionalnih i širih aranžmana u ovoj oblasti. Ovakvi aranžmani obuhvataju razmenu podataka, zajedničke vežbe, sporazume o uzajamnoj pomoći i unapređenje informacione tehnologije za ove namene. Nadležni državni organi za upravljanje u vanrednim situacijama izražavaju neophodnost saradnje sa Evroatlantskim koordinacionim centrom za odgovor na katastrofe (EADRCC) i NATO, a u cilju unapređenja koordinacije nacionalnog odgovora na prirodne ili ljudskom delatnošću izazvane katastrofe i razmene informacija u toku svih faza ciklusa upravljanja u katastrofama (prevencija, odgovor, ublažavanje i oporavak).\n· Nauka i tehnologija. Republika Srbija izražava zainteresovanost za učešće u realizaciji projekata naučne i tehnološke saradnje u okviru programa Partnerstvo za mir, kako u prioritetnim oblastima Programa (odbrana od terorizma, zaštita životne sredine), tako i u nacionalnim prioritetima naučnih istraživanja u Republici Srbiji. Ključne oblasti saradnje bi obuhvatale informacione tehnologije, upravljanje vodama, upravljanje otpadom, (posebno radioaktivnim), obnavljanje izvora energije, biotehnologije, (posebno u poljoprivredi i medicini), sigurnost hrane, napredne tehnologije (nanonauke i nanonotehnologije, novi materijali), društvena i socijalna kretanja (posebno smanjenje efekta «odliva mozgova», i politika naučno-tehnološkog razvoja), kao i odbranu od nuklearnog terorizma. Saradnja u svim oblastima može se odvijati sa univerzitetima i institutima u Republici Srbiji.\n· Kontrola i upravljanje vazdušnim prostorom. Učešćem u ovoj oblasti saradnje Republika Srbija namerava da unapređuje efektivnu civilno-vojnu koordinaciju upravljanja vazdušnim saobraćajem, dostigne interoperabilnost u sistemima komunikacije, navigacije i izviđanja vazdušnog prostora, dalje razvija i primenjuje savremene mere bezbednosti (safety) vazdušnog saobraćaja i dosledno primenjuje međunarodne propise i standarde Međunarodne organizacije za civilno vazduhoplovstvo (ICAO), Evropske organizacije za bezbednost vazdušne plovidbe (EUROCONTROL) i drugih međunarodnih vazduhoplovnih organizacija čiji je član.\n· Upravljanje krizama. Republika Srbija izražava nameru da, kroz ovu oblast saradnje, radi na daljem razvoju sopstvenih sposobnosti upravljanja krizama pod demokratskom kontrolom, kao i veštine u korišćenju modernih informacionih tehnologija za obuku i saradnju u upravljanju krizama. Takođe, Republika Srbija želi da unapredi organizaciju i operativnost Operativnog centra sistema odbrane, da aktivno sarađuje sa Situacionim centrom NATO, kao i da učestvuje u relevantnim aspektima vežbi NATO upravljanja krizama (CMX) i na sastancima na kojima se raspravlja o temama od zajedničkog interesa u ovoj oblasti.\n· Odgovor na terorizam. Kroz ovu oblast saradnje Republika Srbija namerava da unapredi razmenu informacija i razvoj nacionalnih sposobnosti za borbu protiv terorizma, interoperabilnih sa državama NATO i Partnerstva za mir, kako bi se na najbolji način odgovorilo na ove rizike i pretnje bezbednosti. Ujedno, želi da podrži i doprinese regionalnim i međunarodnim naporima u kontekstu Akcionog plana partnerstva protiv terorizma (PAP-T – Partnership Action Plan Against Terrorism), kao i relevantnih rezolucija i inicijativa UN.\n· Konsultacije, komanda i kontrola (uključujući sisteme telekomunikacije i informatike, navigacije i identifikacije i aspekte, procedure i terminologiju interoperabilnosti). Republika Srbija želi da razvija sistem telekomunikacije i informatike za podršku funkcijama komandovanja i rukovođenja kroz harmonizaciju sa standardima NATO. Oblici saradnje u ovoj oblasti bi se inicijalno, pored konsultacija, zasnivali na upoznavanju sa savremenim konceptima planiranja, primene, upotrebe i održavanja strategijskih, operativnih i taktičkih sistema telekomunikacije i informatike.\n· Odnosi sa javnošću – Osnovni cilj saradnje u oblasti odnosa sa javnošću je afirmacija transparentnog procesa reforme sistema odbrane Republike Srbije i učešća u Programu Partnerstvo za mir, uz ostvarivanje većeg stepena razumevanja i dobijanja podrške od strane interne i eksterne javnosti za navedene procese. Saradnja u oblasti odnosa sa javnošću omogućiće Republici Srbiji obuku iz oblasti javne diplomatije, razmenu iskustava, saradnju u izradi i implementaciji projekata i istraživanja vezanih za odnose sa javnošću, saradnju sa međunarodnim univerzitetima, institutima i medijima u cilju ostvarivanja efikasnije promocije evroatlantskog partnerstva i jačanja podrške u javnosti za planirane procese reforme sistema odbrane Republike Srbije.\n· Razvojni programi saradnje u oblasti naoružanja i vojne opreme. Saradnju u ovoj oblasti Republika Srbija želi da sprovodi kroz istraživanja u oblasti naoružanja i vojne opreme, proizvodnju streljačkog i artiljerijskog oružja i municije različitog kalibra, baruta i eksploziva, inžinjerijskih mašina, oklopnih borbenih i neborbenih vozila, vazduhoplova, sredstava lične zaštite, itd. Takođe, zainteresovanost postoji za remont navedenih sredstava, kao i delaboraciju i uništavanje viškova naoružanja i minsko-eksplozivnih sredstava i unapređenje koordinacije vojne logistike sa odgovarajućim strukturama privrede.\nKao specifičan mehanizam saradnje, Republika Srbija ističe svoju nameru da saradnja sa NATO bude nastavljena i kroz rad Grupe Srbija - NATO za reformu odbrane.\n- Izrada zajedničkih planova i programa saradnje i koordinacije;\n- Učešće u radu odbora (komiteta) i komandne strukture NATO;\n- Učešće u zajedničkim naučno istraživačkim projektima kroz razmenu radnih grupa, stručnjaka i istraživača i druge mere saradnje u oblasti nauke i tehnologije;\n- Podrška u sprovođenju Ciljeva partnerstva;\n- Organizacija i učešće na međunarodnim seminarima i konferencijama;\n- Konsultacije, sastanci i savetovanja;\n- Razmena kadrova, informacija i podataka;\n- Školovanje i usavršavanje kadrova;\n- Angažovanje mobilnih timova za obrazovanje i obuku (METT);\n- Zajedničko učešće u komandno–štabnim vežbama na operativnom i taktičkom nivou;\n- Zajedničko učešće u mirovnim i humanitarnim operacijama pod mandatom UN;\n- Zajednička obuka vojnog i civilnog kadra u nacionalnim i međunarodnim centrima za obuku;\n- Učešće na sajmovima naoružanja i vojne opreme;


► Mihajlović: U 2021. za pola sata vozom od Beograda do Novog Sada\nMinistarka građevinarstva, saobraćaja i infrastrukture Srbije Zorana Mihajlović rekla je danas da će radovi na dve deonice brze pruge od Beograda do Novog Sada biti završeni do jeseni 2021. godine i da će se tada između ova grada vozom putovati 30 minuta, sopštio je njen kabinet.\nMihajlović je, kako se navodi, obilazeći radove na izgradnji brze pruge Beograd - Budimpešta, na deonici Beograd centar - Stara Pazova, rekla da je izgradnja brze pruge najveći i najvredniji infrastrukturni projekat u jugoistočnoj Evropi, čija je ukupna vrednost na teritoriji Srbije i Mađarske oko četiri milijarde evra, od čega oko dve milijarde evra na teritoriji Srbije.\nIstakla je da je na prvom delu deonice Beograd centar - Stara Pazova, od stanice Beograd centar do Zemuna izvedeno oko 40 odsto radova, a da će se od decembra raditi na svim delovima trase istovremeno.\n"Hvala kineskim i srpskim železnicama što se radovi izvode 24 sata dnevno da bi se poštovali rokovi, a posebno je važno što će svi radovi biti izvedeni po evropskim standardima, što proverava notifikaciono telo", rekla je Mihajlović.\n"Čitava brza pruga na teritoriji Srbije trebalo bi da bude završena 2022. ili 2023. godine, a približno u isto vreme trebalo bi da budu završeni i radovi na teritoriji Mađarske", kazala je ona i dodala da će do kraja 2021. godine biti završena i nova autobuska stanica na Novom Beogradu.\nVršilac dužnosti generalnog direktora "Infrastrukture železnice Srbije" Miroljub Jeftić rekao je da se radovi izvode na više lokacija na ovoj deonici, da je urađena sertifikacija svih materijala koji će se koristiti za izgradnju pruge i da se posebna pažnja posvećuje bezbednosti saobraćaja, gde se koriste najmoderniji tehnički sistemi.\nGeneralni direktor kompanije "Čajna rejlvej internešenel" Sjaojong Hu rekao je da se nabavka opreme i materijala radi tako da će biti zadovoljeni svi zahtevi u pogledu kvaliteta i interoperabilnosti.


Kina u kontaktu sa SAD, moguć susret Tramp-Si\nKineski i američki predsednik Si Điping i Donald Tramp\nPeking je saopštio da je u kontaktu sa Vašingtonom, posle navoda da će se u novembru sastati predsednici Kine i SAD, Si Đinping i Donald Tramp, dok se eskalacija trgovinskog rata dve najveće svetske ekonomije smatra delimičnim uzrokom oštrog pada na njujorškoj berzi.\nPortparol kineskog ministarstva spoljnih poslova Lu Kang nije naveo detalje o kontaktima sa SAD, ali je dodao da je i sam "video izveštaje" o eventualnom susretu Sija i Trampa.\n"Kina i SAD održavaju komunikaciju o dijalozima i razmenama na svim nivoima", kazao je Lu danas novinarima.\nMediji su prethodno javili da će se Tramp i Kim sastati krajem novembra tokom samita Grupe industrijski najrazvijenijih zemalja sveta i zemalja u razvoju (G-20).\nOni se pozivaju na izvore iz Bele kuće koji navode da je Tramp odlučio da se sastane sa Sijem.\nPosle navoda da je susret u planu, indeksi na azijskim berzama danas su porasli, dok su juče zavrili u dubokom minusu.\nVašington optužuje Peking da primorava američke kompanije da predaju tehnološke tajne u zamenu za pristup kineskom tržištu, a trgovinskom sporu doprinosi i trgovinski suficit Kine u razmeni sa SAD koji je u septembru porastao na rekordnu 34,1 milijardu dolara.\nNa zatezanje odnosa utiču i oštri prigovori Pekinga zbog američke podršku Tajvanu, autonomnom ostrvu koje Kina smatra delom svoje teritorije, kao i kineske teritorijalne pretenzije u Južnom kineskom moru.\nVašington je prošle nedelje optužio Peking da pokušava da se meša u novembarske američke izbore, iako stručnjaci za bezbednost navode da nisu upoznati s bilo kakvim kineskim operacijama koje bi mogle da se uporede s aktivnostima Rusije tokom predsedničih izbora u SAD 2016. godine.


20-10-2020 08:48 Ratni izveštaji Nagorno Karabah Izdvojeno Svet Planeta\nMinistarstvo odbrane Azerbejdžana saopštilo je da su tokom noći vođene intenzivne borbe na liniji razdvajanja u Karabahu, istakavši da azerbejdžanska vojska kontroliše situaciju celom dužinom fronta.\nBombardovanje (Foto: Jutjub)\n„Tokom dana 19. oktobra i u noći 20. oktobra, nastavljene su borbene operacije sa različitim intenzitetom protiv neprijatelja, koji je pokušao da pruži otpor u Agdere-Agdamskom pravcu fronta, kao i Fizuli-Gadrut-DŽebrailskom i Gubatli-Zangelanskom. Protivnik je pucao na odbrambene položaje azerbejdžanske vojske iz streljačkog oružja, minobacača i topova“, saopštila je pres-služba vojnog resora Azerbejdžana.\n„Noću je situacija na karabaško-azerbejdžanskoj liniji razdvajanja bila relativno stabilno napeta. U nekim delovima prve linije fronta nastavljeni su artiljerijski dueli. Najintenzivnije borbe vođene su na južnom pravcu“, saopštila je pres-služba Vojske odbrane Karabaha.


Novi Polis :: Matriks :: Psihološke manipulacije na Fejsbuku\nFejsbuk povećao izlaznost na američkim izborima 2012. koristeći se psihološkim eksperimentima\nPsihološke manipulacije na Fejsbuku\nSkoro dva miliona američkih korisnika društvene mreže Fejsbuk bili su predmet psihološkog eksperimenta od strane kompanije, koja ih je iskoristila na način da je manipulisala sadržajem na njihovoj naslovnoj stranici tokom predsjedničkih izbora u SAD 2012. godine. Ove manipulacije dovele su do povećanja izlaznosti od 3%, otkriva jedan od Fejsbukovih analitičara. Tri mjeseca prije izbora, Fejsbuk je ‚‚korigovao” objave kod 1.9 miliona svojih korisnika tako što im je nametao ozbiljne vijesti koje dijele njihovi prijatelji, umjesto uobičajenih ličnih objava. Ove manipulacije su najsnažniji efekat ostavile na povremene Fejsbuk korisnike, koji su u anketi prijavili da su više pažnje obratili na vlast i politiku upravo zbog ‚‚ozbiljnih” objava njihovih fejsbuk prijatelja. Fejsbuk svojim korisnicima nije rekao za ove psihološke eksperimente, ali su pritom uspjeli povećati izlaznost za tri posto.\nPodaci o ekspetimentu su prvi put objavljeni u javnosti prilikom intervjua koji je u jesen 2012. dao Lada Adamic, analitičar zaposlen u kompaniji Fejsbuk, a više detalja objavljeno je nedavno u časopisu Mother Jones. U tim razgovorima, Adamic je rekao da njegov kolega Solomon Mesing, takođe zaposlen u kompaniji Fejsbuk, nešto ‚‚čačka” oko objava. Nakon toga, Mesing je anketirao eksperimentalnu grupu i utvrdio da je odziv birača i politički angažman povećan sa 64% na više od 67%.Majkl Bakli, potpredsjednik sektora za globalnu poslovnu komunikaciju pri Fejsbuku, izjavio je da je Mesingov eksperiment dio internog testa kompanije, dizajniranog tako da prikaže kako će korisnici reagovati na izražajnije objave na svojoj naslovnoj stranici. ‚‚To je bilo doslovno jedno od najranijih saznanja o objavama svojih korisnika na naslovnoj stranici do kojih smo došli” rekao je Bakli za Mother Jones. ‚‚Sada smo ta saznanja iskoristili da smanjimo spam na naslovnoj stranici i povećamo kvalitet objava.” Bakli je takođe rekao da javnost neće dobiti sve informacije o tom eksperimentu sve do 2015. godine, kada se očekuje da će biti objavljeni naučni radovi vezani za ovo istraživanje.\nOvo nije prvi put da je Fejsbuk izložen kritici zbog izvođenja psiholoških eksperimenata nad svojim korisnicima bez njihovog znanja. U junu je otkriveno da je Fejsbuk pokušao da manipuliše emocijama skoro 700 000 svojih korisnika sa engleskog govornog područja, nasumično odabranih, tako što se poigravao njihovim osjećanjima mijenjajući im sadržaj objava na naslovnoj stranici. Tokom jedne sedmice u januaru 2012. godine istraživači su sprovodili dva eksperimenta paralelno, smanjujući broj pozitivnih ili negativnih objava na naslovnim stranicama svojih korisnika. ‚‚Ovi rezultati ukazuju na to da emocije, izražene od strane naših prijatelja putem društvenih mreža, utiču na naše raspoloženje, i to je, prema našim saznanjima, prvi eksperimentalni dokaz za masovno širenje emocija putem društvenih mreža” navodi se u junskom izdanju časopisa Proceedings of the National Academy of Scienntists. Sa druge strane, korisnici nisu bili obaviješteni o ovim istraživanjima. Međutim, prema uslovima korištenja (koje svaka osoba mora prihvatiti pri registraciji na mrežu) Fejsbuk ‚‚ima pravo da korisničke podatke koristi u svrhu internih operacija koje uključuju rješavanje problema, analizu podataka, testiranja, istraživanja i poboljšanje kvaliteta usluga”, te stoga istraživači tvrde da su njihovi eksperimenti u skladu sa Fejsbukovom politikom korišćenja podataka i da tu nema ničeg nelegalnog.\nOvi eksperimenti, međutim, izazivaju sumnju zbog potencijalnih manipulacija nad glasačima, ali i zbog mogućnosti da velike količine takvih podataka budu iskorištene za uticaj na javnost bez njenog znanja, smatra sociolog Zejnep Tufegči. „Trendovi su jasni. Prodaja političara, poput nekakvih proizvoda, će se poboljšati i postati ekspanzivnija - ukoliko bude skuplja.” rekao je Tufegči u izvještaju za časopis First Monday.\nIzvor: Russia Today, prevod: Vojislav Savić


NOVA BRUKA CG VLASTI: Nisu smenili člana DPS sa čela Agencije za civilno vazduhoplovstvo, on avanzovao na međunarodnom nivou\nKURIR U KNINU: U srpskim selima podno Knina tuga i muk, Hrvatska slavi 51\t292\nTUŽILAŠTVO BIH: Formirali smo 22 predmeta po prijavama za negiranje genocida 7\t7\nFoto: Screenshot YT/ACV Crne Gore\nrepija repija\t 19.07.2021. 21:33h\nDirektor Agencije za civilno vazduhoplovstvo Dragan Đurović na plenarnoj sednici generalnih direktora vlasti civilnog vazduhoplovstva održanoj 12. jula 2021. godine ponovo je izabran za člana Koordinacionog odbora Evropske konferencije o civilnom vazduhoplovstvu (ECAC) , koju čine 44 države članice.\nUmesto da je Vlada Crne Gore sa šefa Agencije za vazduhoplovstvo uklonila dugogodišnjeg visokog funkcionera DPS-a i tako sprečila njegov izbor u IKŽM, Agencija je u svojoj izjavi navela da Đurovićev izbor predstavlja značajno priznanje za njega lično i za država Crna Gora.\nOvo je saopštila Agencija za civilno vazduhoplovstvo, ističući da je izbor Đurovića priznanje njegovom ličnom angažmanu i izuzetno zapaženim rezultatima Agencije za civilno vazduhoplovstvo u razvoju bezbednosti i bezbednosti vazdušnog saobraćaja u Evropi. Izbor direktora Agencije predstavlja priznanje njegovom ličnom zalaganju, a u Evropi vrlo zapaženim rezultatima Agencije za civilno vazduhoplovstvo u razvoju bezbednosti i bezbednosti vazdušnog saobraćaja.\nZnačajno je priznanje i za Crnu Goru, koja prvi put u istoriji ima predstavnika u upravljačkim strukturama nekih evropskih vazduhoplovnih institucija - navodi se u saopštenju Agencije za civilno vazduhoplovstvo.\nPored funkcije u Koordinacionom odboru, Đurović je predložen i za člana Osnivačkog odbora Zajedničke organizacije za obuku vazduhoplovnih vlasti (JAA TO), na predlog direktorke IKŽM Alezije Cuarante. Nakon što je dobio podršku svih kolega direktora, Đurović je na tu funkciju izabran 13. jula 2021. godine u povezanom telu IKŽM-a.\nPodsetimo, Dragan Đurović je bio ministar unutrašnjih poslova u Vladi Crne Gore, a za vreme njegovog mandata glavni urednik Dana, Duško Jovanović, upravo je ubijen. Omogućavanje njegovog napredovanja u službi još je jedan šamar svima koji su se nadali da će nova vlada doneti dugo očekivane promene na svim nivoima.\nNOVA KUKNJAVA DPS U CRNOJ GORI: Vraćanje crkava na Svetom Stefanu SPC je za njih otimanje imovine\nCRNOGORSKI MEDIJI: Aktivista DPS napao rektora Cetinjske bogoslovije\nDragan ĐurovićAgencija za civilno vazduhoplovstvo CGDPS\nMARKOVIĆ JE MAJSTOR DODAVANJA! Trener Sočija pohvalno o igri i golu Partizana\nMOSTARCI SE NE ŠALE: Velež ostao neporažen u Švedskoj 2\nKURIR U KNINU: U srpskim selima podno Knina tuga i muk, Hrvatska slavi uz počasnu paljbu i crkvena zvona (KURIR TV) 51\t292


Izvor: DANuBeogradu.rs, 23.Feb.2021, 08:31\nSahrane i kremacije na beogradskim grobljima za utorak, 23. februar 2021. godine od 9.00 do 16.00. U nadležnosti JKP „Pogrebne usluge“ je 10 grobalja. Sahrane se, po običaju, ne obavljaju nedeljom i kad su najveći verski praznici, ali to ne važi ponekad, u slučajevima velike smrtnosti. * (Termin) Navedeni termini označavaju vreme napuštanja kapela. Groblje … Članak Sahrane i kremacije u Beogradu, 23. februar 2021. se pojavljuje prvo na Dan u Beogradu.\nIzvor: DANuBeogradu.rs, 23.Feb.2021\nBez struje i bez vode u Beogradu, u utorak, 23. februara 2021. godine, biće stanari u pojedinim ulicama zbog najavljenih radova ili kvarova… ⚡ Bez struje – planirana isključenja Zbog izvođenja planiranih radova na električnoj mreži, bez struje će ostati stanari u sledećim ulicama: VRAČAR...


Skupština Brčko distrikta / Скупштина Брчко дистрикта - ZAKON O SPREČAVANJU SUKOBA INTERESA JEDNOGLASNO USVOJEN I U DRUGOM ČITANJU\nZAKON O SPREČAVANJU SUKOBA INTERESA JEDNOGLASNO USVOJEN I U DRUGOM ČITANJU\nObjavljeno: četvrtak, 25 Mart 2021 09:20\nPoslanici Skupštine Brčko distrikta BiH okončali su peto redovno zasjedanje na kojem su, između ostalog, jednoglasno usvojili Nacrt Zakona o sprečavanju sukoba interesa u institucijama Brčko distrikta BiH u drugom čitanju zajedno s amandmanima gradonačelnika i Zakonodavne komisije.\nPredsjednik Skupštine Brčko distrikta BiH Siniša Milić je rekao da je značaj ovog zakona u njegovom sadržaju, jer predstavlja set antikoruptivnih zakona i bavi se, prije svega, prevencijom sukoba interesa kod nosioca izvršnih i zakonodavnih funkcija u Distriktu.\n„Riječ je o zakonu koji je, prema mišljenju Evropske komisije, jedan od četrnaest prioriteta koje BiH treba da ispuni na putu ka evropskim integracijama“, rekao je Milić.\nMilić je napomenuo da ovo nije zakon OHR-a, nego je iniciran i sačinjen u vrijeme njegovog mandata kao gradonačelnika, te da nisu tačne zlonamjerne interpretacije zakona koje se mogu čuti ovih dana da je Poslanički klub SNSD-a protiv ovog zakona.\n„Ako neko ima pravo na autorizaciju ovoga zakona onda je to upravo SNSD zbog toga što su ove aktivnosti inicirane i započete i skoro dovedene do kraja u mandatu gradonačelnika iz SNSD-a. I ne samo to, SNSD će tražiti da se od strane ovlaštenih predlagača, u što skorije vrijeme, predloži i zakon o porijeklu imovine“, naveo je Milić.\nDodao je da će Zakon stupiti na snagu osam dana od dana objavljivanja u Službenom glasniku, nakon čega će uslijediti aktivnosti vezane za izbor članova komisije za utvrđivanje sukoba interesa, i da će sredstva za rad članova komisije biti obezbijeđena u budžetu Distrikta za 2021. godinu.\nPredsjednik Milić istakao je da se Skupština opredijelila da na svakoj sjednici na dnevnom redu bude informacija o epidemiološkoj situaciji u Distriktu, te da će Skupština da prati i zahtjeve i Kriznog štaba i sektora zdravstva u smislu obezbjeđivanja dovoljnih sredstava za borbu protiv virusa korona.\n„Nastojat ćemo da kroz budžet Brčko distrikta obezbijedimo i adekvatna sredstava za nadoknadu šteta koje trpi naša privreda zbog mjera koje preduzima Krizni štab“, rekao je Milić.\nOn je napomenuo da će 31. marta najvjerovatnije biti održana vanredna sjednica Skupštine na kojoj bi trebalo da bude odobren budžet Distrikta Brčko za 2021. godinu.\nNa petoj redovnoj sjednici poslanici su, u drugom čitanju, usvojili i izmjene i dopune Zakona o podsticajima u poljoprivrednoj proizvodnji, kao i izmjene Zakona o Pravosudnoj komisiji, te su, između ostalog, dali saglasnost na Program rada i Finansijski plan Zavoda za planiranje, projektovanje i razvoj Brčko distrikta BiH za 2021. godinu.


KRVAVA DRAMA! Najluđi NBA meč sezone! Srpski zet tragičar, a heroj najneverovatnije završnice - Jokićev omiljeni kolega! /VIDEO/ - Sportal\nDetalji sa meča Feniks - LA Klipers Foto: Stare Slike\nD. N. - Vest objavljena: 08:15 - 23.06.2021\nI sam uvod u ovu NBA noć bio je buran, jer je Detroit na lutriji dobio pravo da, prvi put od 1970, bira prvi na predstojećem Draftu (ispred Hjustona, kome je to najbolja pozicija od 2002. kada je odabrao Jao Minga, te Klivlenda, Toronta, Orlanda i ostatka konkurencije), ali kada je u Arizoni počeo da se odvija drugi čin finala "zapada" - sve drugo je ostalo u senci.\nFeniks je na kraju pobedio sa 104:103, i to uz neverovatanfiniš, a tim rečima bi mogla da se opiše i cela utakmica. Pa i samo poslednja dva minuta koja su se igrala - čak 33 minuta!\nPosle uvodne pobede Sansa, Klipersi su poželeli da im se ne desi i treći put u ovom plej-ofu da moraju da preokreću 0-2 u korist suparnika, pa su zaigrali vrlo agresivno.\nU jednom trenutku, to je dovelo i do krvi na parketu kada ja Patrik Beverli glavom "pogodio" nos najboljeg košegetera Feniksa, Devina Bukera...\nDo kraja nestvarne utakmice i ratoborni Beverli je završio krvav, istina nešto manje, kada ga je nehotice pogodio Bukerov lakat po usni, a ona bila ogrebana s unutrašnje strane zubima ovog beka Klipersa.\nMeđutim, njih dvojica na kraju nisu bili junak i tragičar ovog čudesnog susreta.\nU heroja je izrastao omiljeni mladi igrač Nikole Jokića, Deandre Ejton (koga je naš as nedavno častio na poseban način, kada su upravo Ejton i Sansi poslali Nagetse na godišnji odmor), ali tek nakon što je "srpski zet" uprskao stvar za Kliperse.\nPol Džordž, čija je izabranica "srpska Kim Kardašijan", Danijela Rajić, u odsustvu druge polovine fantastičnog tandema, Kavaija Lenarda, postigao je deset poena u poslednjoj četvrtini, poveo Kliperse ka preokretu i pobedi, ali je pri vođstvu od 102:103 promašio oba slobodna bacanja na osam sekundi do kraja.\nPrva akcija Sansa koja je potom usledila nije donela pogodak, jer je Mikal Bridžis promašio trojku iz desnog ugla, pa su Klipersi počeli da slave (a Beverli da provocira domaće igrače) jer su bili ubeđeni da je - kraj. Da su uz dve odlične odbrane Beverlija nad Bukerom u poslednjem minutu i ovaj promašeni šut - pobedili.\nMeđutim, ispostavilo se da je na semaforu ostalo još osam desetinki posle ofanzivnog skoka Feniksa, pa su Sansi nakon predaha odigrali akciju za spektakularan trijumf.\nIako su gosti iz Los Anđelesa ubacili dva centra, Demarkusa Kazinsa i ovog puta odličnog hrvatskog reprezentativca, Ivicu Zupca, Ejton je uspeo umakne pažnji jednog, Buker mu blokom pomogao da pobegne drugom pa je Džae Krauder alej-up dodavanjem omogućio mladoj zvezdi Sansa da zakucavanjem donese trijumf i erupciju oduševljenja u prepunoj hali.\nNaravno, Beverli je i tad imao šta da prigovori rivalima, nije bio i jedini, a u preostalom delu sekunde Klipersi nisu uspeli da izvedu šut za novi proekret - jer su bili bez tajmauta, a kako je igra bila prekinuta zbog pregledavanja snimka, ostali su s pomenuta dva centra u igri (nisu mogli da izvrše zamene) i, najvažnije, morali su da uvedu loptu ispod svog koša.\nKameron Pejn je probijanjem spoljne linije gostiju iz "grada anđela" dogurao do 29 poena za Sanse, koji ni ovoga puta nisu mogli da, iz korona-razloga, računaju na iskusnog pleja Krisa Pola, Ejton je meč završio sa 24 poena, samo tri promašena od 15 šuteva i 14 skokova, a Buker je zaustavljen na 20 poena, uz lošu realizaciju iz igre, svega 5/16, možda i zbog onog krvavog, a izgleda i polomljenog nosa.\nKod Klipersa je Džordž bio najefikasniji (26 poena), a pratili su ga Redži Džekson sa 19, te Zubac koji je uz 14 poena imao i 11 skokova.\nU noći pred nama počinje finale Istočne konferencije, a Atlanta našeg Bogdana Bogdanovića, koji je pod znakom pitanja zbog bolova u desnom kolenu, od 02.30 po srednjeevropskom vremenu gostuje Milvokiju.\nNBA prenosi NBA liga Feniks Sans LA Klipers NBA plej-of


Nestabilnost je odlika ovdašnje kulture decenijama - Kultura - Dnevni list Danas\nPočetna » Kultura » Nestabilnost je odlika ovdašnje kulture decenijama\nOsnivači Fonda solidarnosti kulturnih radnica i radnika Srbije za Danas\nFond solidarnosti se i razvio i nastao upravo zbog nemogućnosti ili nespremnosti vlasti da sagleda svu širinu i dubinu problema u kojem su se kulturni radnici našli usled vanrednog stanja i produžene krize.\n0Piše: Una Miletić 13. jula 2020. 13.57 Izmenjeno: 13.58\nŽelimo da posebno pomognemo onim kulturnim radnicima i radnicama koji su nezaposleni, koji plaćaju rentu za stan, koji imaju penziju ispod proseka, koji izdržavaju porodice bez drugih primanja… Moramo na delu biti solidarni sa svima kojima je pomoć potrebna, svi zaslužuju dostojanstven život – to u razgovoru za Danas poručuju osnivači Fonda solidarnosti kulturnih radnica i radnika Srbije, koji je ustanovljen 3. jula ove godine potpisivanjem sporazuma o saradnji između Udruženja likovnih umetnika Srbije (ULUS), Saveza udruženja likovnih umetnika Vojvodine (SULUV), AICA Srbija, Stanice – Servisa za savremeni ples, BAZAART-a i Asocijacije NKSS.\nFond solidarnosti kulturnih radnika i radnica Srbije namenjen je svim umetnicima i umetnicama, kulturnim radnicima i radnicama, kao i drugim delatnicima od čijeg radnog angažovanja neposredno zavisi kulturna i umetnička produkcija, koji su izostavljeni u merama Vlade Republike Srbije i ostalih državnih nivoa, a koje se tiču prevazilaženja finansijskih teškoća nastalih usled posledica epidemije kovida 19.\nIz Fonda ističu da je, iako osnovan od nekoliko udruženja, on otvoren za radnike i radnice u kulturi bez obzira na to da li su ili nisu članovi ovih ili nekih drugih udruženja, a finansiranje je za početak obezbeđeno iz međunarodnih fondacija dok se za kasnije njegovo funkcionisanje planiraju sredstva od donacija.\n– U pitanju je policentrični fond kojim će se i finansijski i operativno upravljati od strane svih koosnivača fonda. Inicijalna sredstva za funkcionisanje fonda su prikupljena od strane raznih međunarodnih fondacija i na taj način je obezbeđeno oko 150 jedinica finansijske pomoći u visini do 30 hiljada dinara bruto. Nakon javnog proglašenja početka rada fonda, ući će se u drugu fazu prikupljanja sredstava iz donacija svih drugih fizičkih i pravnih lica. Nadamo se da će se u ovoj fazi njegova vrednost višestruko uvećati, tako da bude u mogućnosti da odgovori na nadolazeće potrebe prouzrokovane nastavkom pandemije kovida 19 .\nKriterijum za dodelu sredstava, odnosno jednokratnu pomoć je stepen ugroženosti radnika u kulturi, a u prvom trenutku ne mogu konkurisati oni koji su već dobili pomoć od grada ili države.\n– Fond je namenjen svim radnicama i radnicima u kulturi koji su zbog vanrednog stanja i krize izazvane pandemijom ostali bez ikakvih primanja, ali i radnicima od čijeg neposrednog radnog angažovanja zavisi kulturna i umetnička produkcija (u ovu kategoriju spadaju modeli, statisti, tehničari, itd.) i koji nemaju nikakvih zagarantovanih radnih obaveza, niti prava. Za fond mogu da se prijave i umetnici i kulturni radnici koji nisu članovi udruženja koosnivača, a prioritet za dodelu jednokratne pomoći imaće oni koji se nalaze u najtežoj socijalnoj i ekonomskoj situaciji. Sam poziv predviđa četiri kategorije ugroženosti, a potražioci pomoći će putem onlajn formulara sami definisati svoju poziciju. Važno je navesti i da u ovom trenutku za pomoć ne mogu da se prijave umetnici kojima je pomoć već bila dodeljena od strane grada ili države. Želimo da posebno pomognemo onim kulturnim radnicima i radnicama koji su nezaposleni, koji plaćaju rentu za stan, koji imaju penziju ispod proseka, koji izdržavaju porodice bez drugih primanja i tako dalje.\nZa sada fokusirani i organizovani za dodelu jednokratne pomoći, nadaju se da će Fond solidarnosti dugoročno postati pravno lice i tako biti „spreman“ i ukoliko se situacija sa pandemijom oduži, kako se sve češće i nagoveštava.\n– Mi smo, videvši da država ne ulaže dovoljno napora, i generalno ne raspolaže instrumentima za analizu i procenu štete koju trpe različite kategorije umetnika i kulturnih radnika u jeku pandemijske krize uspeli da obavimo istraživanja, obezbedimo sredstva i osmislimo model za dodelu jednokratne pomoći. Za sada smo fokusirani da to i sprovedemo, što, s obzirom na kapacitete koje imamo i uslove u kojima radimo kao udruženja, nije mali zadatak. Ukoliko ova akcija bude uspešna, a javnost, pojedinci i ostali donatori prepoznaju Fond solidarnosti kao nešto što žele da podržavaju i u njemu učestvuju, on bi dugoročno mogao da preraste u pravno lice. To bi mogao biti način za pomoć i podršku najugroženijim radnicima u uslovima nestabilnosti koji karakterišu ovdašnju kulturu usled načina na koji je ustrojena i vođena od strane države već više decenija.\nDržavne institucije nisu se pokazale kao sagovornik na temu statusa i položaja radnika u kulturi. Štaviše, donosile su odluke ne njihovu štetu poput ukidanja konkursa kao jedinih načina da se finansira i izvaninstitucionalna kulturna delatnost. Fond je, kako ističu njegovi pokretači, upravo zbog tog odsustva dijaloga i osnovan.\n– Državne institucije su u periodu krize delovale neodgovorno, jednostrano, i umesto da pokrenu dijalog i uključe sve relevantne aktere u odluke koje se tiču kulture, ali i celog društva, nekada su i na dnevnom nivou pravile zaokrete i menjale već donete odluke. Najeklatantniji primer je odluka Grada Beograda da ukine konkurs za projekte u kulturi za ovu godinu. Stvarni dijalog ni u jednom trenutku nismo uspeli da uspostavimo ni sa jednom od instanci zaduženih za kulturu, ali se nadamo da ćemo dobiti pozitivno mišljenje Ministarstva finansija od kojeg smo tražili da isplate solidarne pomoći krajnjim korisnicima oslobodi poreskih nameta. Na neki način, Fond solidarnosti se i razvio i nastao upravo zbog nemogućnosti ili nespremnosti vlasti da sagleda svu širinu i dubinu problema u kojem su se kulturni radnici našli usled vanrednog stanja i produžene krize.\nZa pomoć države samostalnim umetnicima i onima koji su imali honorarne ugovore sa ustanovama kulture iz Fonda podsećaju da je trebalo dugo da do toga uopšte dođe i da su umetnici zasta bili poslednje rupe na svirali. A takođe, ispostavilo se da su i oni tek mali deo svih onih koji u sistemu nisu prepoznati, pa tako ni zbrinuti u situaciji u kojoj su dugoročno ostali bez posla i prihoda.\n– Državni aparat je, posle dužih pritisaka i degutantne igre obećanja i odlaganja koje je buduće primaoce pomoći stavljalo u ulogu prosjaka, na kraju pomogao umetnicima sa statusom samostalnog umetnika i onima koji su za vreme vanrednog stanja imali honorarne ugovore sa ustanovama kulture, kao i one koji su merama privrede podržani kroz svoje preduzetničke radnje. Ipak, to je vrh ledenog brega i naša istraživanja su pokazala da upravno oni koji su najugroženiji ne spadaju ni u jednu od ovih kategorija. Takođe, ova situacija nam je pokazala da Ministarstvo kulture, nažalost, ne raspolaže preciznim podacima o strukturi i raznovrsnosti oblika rada u kulturi, o broju zaposlenih i angažovanih u tom polju, te o njihovim realnim pozicijama u redovnim i vanrednim uslovima, što bi moralo biti osnova za veliki deo njihovih odluka i strateških mera. Usled toga, zalažemo se za sistemske promene u kulturi u celini.\nZajedništvo fragmentirane kulturne scene u Srbiji\n– Posle mnogo godina i decenija Fond je možda prva međuorganzacijska, zajednička i saradnička inicijativa. Kulturna scena je u Srbiji, nažalost, veoma fragmentirana i ovakve akcije, ako uspeju, imaju veliki simbolički značaj. Konačno, važna je horizontalna i solidarna dimenzija fonda jer je u njega sistemski uzidana ideja da i male i velike organizacije i njihovi članovi i „nečlanovi“ mogu i moraju biti ravnopravno tretirani kada se nađu u teškoj, socijalno neprihvatljivoj situaciji. Njegova poruka je da moramo na delu biti solidarni sa svima kojima je pomoć potrebna i da svi zaslužuju dostojanstven život.\nFond solidarnosti kulturnih radnica i radnika Srbije


Grad Novi Pazar - Ambasada SAD: Nastavak podrške privredno-ekonomskom oporavku grada\nAmbasada SAD: Nastavak podrške privredno-ekonomskom oporavku grada\nMajkl Kirbi, ambasador Sjedinjenih američkih država u Beogradu razgovarao je, tokom posete Novom Pazaru, sa gradonačelnikom dr Mehom Mahmutovićem. Jednočasovni susret protekao je u definisanju načina podrške ekonomskom i privrednom oporavku grada, posredstvom američkih agencija, prvenstveno agencije za razvoj USAID.\n"Ono što je do sada za nas urađeno je od neprocenjivog značaja. USAID je prijatelj i partner malih i srednjih preduzeća. Novi projekti omogućiće, nadam se, otvaranje novih tržišta i značajan broj novih radnih mesta. Zapošljavanje jeste bilo jedna od centralnih tema današnjeg razgovora i nadam se da ćemo imati podršku, barem kao i do sada", rekao je Mahmutović nakon sastanka.\nNjegova ekselencija Majkl Kirbi istakao je da je u fokusu susreta sa gradonačelnikom predstavljena ideja o nastavku saradnje i podrške Novom Pazaru, a najpre mladima.\n" Želimo da pomognemo lokalnim vlastima da stvore radna mesta, prvenstveno u sektoru proizvodnje nameštaja i džinsa, a sve to da bi mladi ovde imali bolju, sigurniju budućnost", kazao je Kirbi u Novom Pazaru.


Izvor: RTS, 08.Maj.2021, 13:32\nFudbalski klubovi Real Madrid, Barselona i Juventus, koji su još uvek uključeni u predlog o osnivanju evropske Superlige, osudili su danas kao "nepodnošljiv" pritisak koji na njih vrši Evropska fudbalska unija da odustanu od tog projekta.\n"Klubovi osnivači trpeli su i trpe neprihvaljive pritiske, pretnje i uvrede da napuste projekat", navodi se u današnjem zajedničkom saopštenju Reala, >> Pročitaj celu vest na sajtu RTS << Barselone i Juventusa.\nSaopštenje Reala, Barselone i Juventusa:"1. Klubovi osnivači trpeli su i trpe neprihvatljivi pritisak trećih strana, pretnje i prestupe da napuste projekat i stoga odustaju od svog prava i dužnosti da pruže rešenja za fudbalski ekosistem putem konkretnih predloga i konstruktivnog dijaloga. To je nepodnošljivo u vladavini zakona i tribunali su već presudili u korist predloga Super lige, nalažući Fifi i Uefi da se, bilo direktno ili preko njihovih povezanih tela, uzdrže od preduzimanja bilo kakvih radnji koje mogu na bilo koji način ometati ovu inicijativu dok je sudski postupak u toku."\n2. Projekat Super lige zajednički je osmislilo njegovih 12 klubova osnivača:\na) sa ciljem pružanja rešenja za trenutnu neodrživu situaciju u fudbalskoj industriji. Dvanaest klubova osnivača delilo je istu zabrinutost - kao i ostale zainteresovane strane u evropskom fudbalu, posebno u trenutnom društveno-ekonomskom kontekstu, da su strukturne reforme od vitalnog značaja kako bi naš sport ostao privlačan i dugoročno opstao. U tom smislu, 18. aprila, objavili su svoju nameru da stvore Superligu i uspostave kanal komunikacije sa Uefom i Fifom, u konstruktivnom duhu saradnje stranaka, pošto je o tome tako obaveštena svaka od njih.\nb) uz najveće poštovanje trenutnih fudbalskih struktura i ekosistema. Klubovi osnivači izričito su se složili da će se Super liga održati samo ako takvo takmičenje priznaju Uefa i /ili Fifa ili ako se, u skladu sa važećim zakonima i propisima, smatra takmičenjem koje je u potpunosti kompatibilno za sve svrhe sa kontinuitet osnivačkih klubova u njihovim domaćim takmičenjima. Međutim, uprkos tome što su bili upoznati sa gornjim uslovima, Uefa i Fifa su do sada odbijale da uspostave bilo koji adekvatan kanal komunikacije.\nc) i da donese finansijsku stabilnost celoj evropskoj fudbalskoj porodici, trenutno pod dejstvom duboke krize koja ugrožava opstanak mnogih klubova. Tome svedoči najavljena posvećenost uspostavljanju godišnjih solidarnih uplata zagarantovanih iznosa koji umnožavaju one koje Uefa distribuira u stvarnom smislu, kao i obaveza jačanja pravila finansijske održivosti, stvaranjem jasnog, transparentnog i efikasnog sistema kontrole koji su verifikovali stručnjaci.\n3. Dvanaest klubova osnivača takođe je priznalo da je Super liga bila jedinstvena prilika da se navijačima širom sveta ponudi najbolja moguća predstava i da se ojača globalno interesovanje za sport, koji nije "dato" i izaziva ga novi generacijski trendovi . Štaviše, jedan od njegovih glavnih ciljeva bio je promocija ženskog fudbala na globalnom nivou, ogromna, ali trenutno potcenjena prilika za taj sektor.\n4. Svesni smo raznolikosti reakcija na inicijativu Superlige i, shodno tome, potrebe da razmislimo o razlozima nekih od njih. Spremni smo da preispitamo predloženi pristup, po potrebi. Međutim, bili bismo krajnje neodgovorni kada bismo, svesni potreba i sistemske krize u fudbalskom sektoru, koja nas je dovela do najave Superlige, napustili takvu misiju da pružimo efikasne i održive odgovore na egzistencijalna pitanja koja prete fudbalskoj industriji.\n5. Žao nam je što vidimo da su se naši prijatelji i osnivači partnera Super lige sada našli u tako nedoslednom i kontradiktornom položaju kada su juče potpisali brojne obaveze prema Uefi. Međutim, s obzirom na to da materijalna pitanja zbog kojih je 12 klubova osnivača najavilo Superligu pre nekoliko nedelja nisu nestala, ponavljamo da, u čast naše istorije, da se pridržavamo svojih obaveza prema zainteresovanim stranama i navijačima, za dobro fudbala a što se tiče finansijske održivosti sektora, dužni smo da delujemo odgovorno i istrajemo u traganju za adekvatnim rešenjima, uprkos neprihvatljivim i stalnim pritiscima i pretnjama primljenim od Uefe.\n6. Dalje, ponavljamo Fifi, Uefi i svim fudbalskim akterima, kao što smo to činili u nekoliko navrata od najave Superlige, našu posvećenost i odlučnost da razgovaramo, uz poštovanje i bez nepodnošljivog pritiska i u skladu sa pravilom zakona, najprikladnija rešenja za održivost cele fudbalske porodice", navodi se u zajedničkom saopštenju tri kluba.\nProjekat Superlige bio kratkog daha...Fudbalski klubovi Real Madrid, Barselona i Juventus, koji su još uvek uključeni u predlog o osnivanju evropske Superlige, osudili su danas kao "nepodnošljiv" pritisak koji na njih vrši Evropska fudbalska unija (UEFA) da odustanu od tog projekta... - Klubovi...


Najava: Serija A, 10. kolo: Derbi u Napulju, može li Milan konačno do pobede? – Kladjenje.rs\nHomeNajavaNajava: Serija A, 10. kolo: Derbi u Napulju, može li Milan konačno do pobede?\n29 Oktobra, 2019 Vlajko Najava 0\nU utorak, sredu i četvrtak su na programu mečevi vanrednog desetog kola italijanske Serije A, u kom nas očekuje mnogo zanimljivih susreta. U utorak će na teren istrčati prvo fudbaleri Parme i Verone, dok je večernji termin rezervisan za meč između Breše i Intera. U sredu nas očekuje mnogo zanimljivih duela od kojih pre svega izdvajamo meč između Napolija i Atalante, koji je svakako i derbi meč ovog kola. Biće zanimljivo videti i da li će Milan konačno moći da upiše tri boda na svom terenu protiv SPAL-a, dok Juventus ne bi trebalo da ima previše problema na svom terenu protiv Đenove.\nParma – Verona – 1 @ 2.70 u Meridianbet\nPrvi meč desetog kola italijanske Serije A se igra na Enio Tardiniju gde će fudbaleri Parme dočekati Veronu. Sigurno je da Parma igra fantastično ove sezone a najbolji pokazatelj za to je i sjajno osmo mesto na tabeli, što sigurno niko pre početka šampionata nije očekivao. U prošlom kolu su “krstaši” odigrali jedan fantastičan meč na gostovanju kod Intera i uspeli da remiziraju sa jednim od najvećih favorita za osvajanje Skudeta čime su još jednom pokazali da se nalaze u fantastičnoj formi. U goste im dolazi Verona koja pruža solidne partije ove sezone, ali ipak u poslednje vreme ne beleže tako dobre rezultate. Naime, ova ekipa je u prošlom kolu doživela poraz na svom terenu od Sasuola, koji inače važi za jednu od ekipa koja igra katastrofalno na strani. Zbog svega toga veliku prednost u ovom meču dajemo domaćoj ekipi, koja bi eventualnom pobedom u ovom susretu došla u situaciju da se bori za plasman u Ligu Evrope, što bi bila zaista lepa vest ako uzmemo u obzir kroz šta je sve prošao ovaj klub u prethodnih nekoliko godina. Predlažemo vam da odigrate 1 koji kladionica Meridianbet plaća sa fantastičnom kvotom 2.70.\nBreša – Inter – 2 @ 1.47 u 10bet\nU utorak je na programu još jedan veoma zanimljiv susret u kom će Breša na svom terenu ugostiti Inter. Fudbaleri Breše imaju samo jedan cilj u svojoj povratničkoj sezoni u Seriji A, a to je naravno opstanak u društvu najboljih. Nema sumnje da ovoj ekipi predstoji velika borba za to do poslednjeg kola, a trenutno se Breša nalazi na 18. poziciji koja nažalost na kraju šampionata znači i selidbu u niži rang. U prošlom kolu je Breša odigrala samo dobro prvo poluvreme na gostovanju kod Đenove u kom su vodili sa 0:1, ali je onda Đenova predvođena novim trenerom zaigrala sjajno u nastavku i slavila sa 3:1. Što se tiče Intera, izabranici Antonija Kontea su odigrali jedan slab meč u prošlom kolu na svom terenu kada su samo remizirali sa Parmom. Mora se priznati čak da su gosti na tom susretu bili bolji tim na terenu, a na sve to je Inter došao do izjednačenja posle krajnje sumnjive situacije kojoj je po svemu sudeći prethodio ofsajd. Ipak, pre toga su izabranici Antonija Kontea uradili veliki posao kada je u pitanju Liga šampiona pošto su na svom terenu slavili protiv Borusije iz Dortmunda sa 2:0. Što se ovog susreta tiče, prednost ipak dajemo gostujućoj ekipi koja je ove godine perfektna na strani, pa vam predlažemo da odigrate 2 koju kladionica 10bet plaća sa kvotom 1.47.\nNapoli – Atalanta – GG @ 1.45 u 1xbet\nSvakako najzanimljiviji duel desetog kola italijanske Serije A će biti odigran u Napulju gde će fudbaleri Napolija dočekati Atalantu. Koliko god da Napoli pruža sjajne partije u Ligi šampiona ove sezone, utisak je da im toliko ne ide u Seriji A gde su i prošlog vikenda doživeli kiks. Naime, izabranici Karla Ančelotija su samo remizirali na gostovanju kod SPAL-a, a taj meč je završen rezultatom 1:1. Trenutno se Napolitanci nalaze na četvrtom mestu na tabeli što svakako nije dobro, obzirom da smo ovu ekipu navikli da gledamo prethodnih sezona na drugom mestu, odmah iza Juventusa. Ipak, pominjali smo da Napoli igra sjajno u Ligi šampiona i na pravom su putu da ostvare plasman u nokaut fazu što je svakako primarni cilj za ovu sezonu, obzirom da im je to prošle godine izmaklo u poslednjem kolu. Što se tiče Atalante, slobodno možemo reći da ova ekipa igra potpuno suprotno od svog protivnika na ovom meču. Naime, Atalanta igra katastrofalno u Ligi šampiona, mada je to možda bilo i očekivano pošto je očigledno da izabranici Đanpjera Gasperinija nemaju dovoljno iskustva kada je ovo takmičenje u pitanju, i za sada imaju sva tri poraza, od kojih su dva bila više nego ubedljiva. Ipak, kada je Serija A u pitanju, Atalanta nastavlja sa fantastičnim partijama, a u poslednjem kolu su odigrali jedan fantastičan meč na svom terenu i deklasirali ekipu Udinezea sa 7:1, iako su “zebre” iz Udina poznate kao ekipa koja prima mali broj golova ove sezone. Kada je ovaj susret u pitanju, savetujemo vam da izbegnete prognoziranje konačnog ishoda, već da se fokusirate na golove kojih će svakako biti. Mišljenja smo da će i jedni i drugi postići makar po jedan gol na ovom susretu pa vam iz tog razloga savetujemo da probate sa igrom GG koju kladionica 1xbet plaća sa kvotom 1.45.\nKaljari – Bolonja – 1 @ 2.70 u Bet365\nFudbaleri Kaljarija igraju fantastično ove sezone, mada je sigurno da to ne treba da čudi pošto je uprava ovog kluba napravila fantastičan posao u letnjem prelaznom roku. Sada je situacija takva da se “Sardi” posle devet odigranih kola nalaze na sjajnom sedmom mestu na tabeli. U prošlom kolu je ekipa sa Sardinije odigrala jedan dosta dobar meč na gostovanju kod Torina, u kom su dosta dugo vodili, ali su na kraju ipak morali da se zadovolje sa bodom, što je opet dosta dobar rezultat ako uzmemo u obzir da Torino igra sjajno na svom terenu. U goste im dolazi Bolonja koja je u prošlom kolu posle dosta vremena konačno upisala jedan trijumf, pošto su na svom terenu savladali Sampdoriju sa 3:1. Imala je ekipa sa stadiona “Renato Dal’ Ara” dosta problema i u tom susretu, ali su u samom finišu meča uspeli da prelome Sampu kojoj je to bio sigurno jedan od najboljih mečeva ove sezone. Trenutno se Bolonja nalazi na sredini tabele, preciznije na desetom mestu i nalaze se van opasne zone, što je svakako i najvažnije kada su u pitanju ambicije ovog kluba. Kaljari igra sjajno na svom terenu, dok se Bolonja baš i ne može pohvaliti sa dobrim partijama na gostujućem terenu, pa vam zbog svega toga predlažemo da odigrate 1 koji kladionica Bet365 plaća sa fantastičnom kvotom 2.70.\nJuventus – Đenova – 3+ @ 1.59 u Meridianbet\nNema više dileme, fudbaleri Juventusa nisu toliko dominantni i ubedljivi u Seriji A kao što je to slučaj bio u prethodnih nekoliko sezona. Naime, ova ekipa je u prošlom kolu samo remizirala na gostovanju kod Lećea, a taj meč je završen rezultatom 1:1. Ipak, ono što je svakako najbitnije je da se izabranici Antonija Kontea i dalje nalaze na prvom mestu na tabeli, uz bod prednosti u odnosu na drugoplasirani Inter koji ponovo nije iskoristio kiks “stare dame”. Kada je Liga šampiona u pitanju, koja je svakako i prioritet ekipe iz Torina, Juventus je nadomak plasmana u nokaut fazu ovog takmičenja čime bi ispunili svoj primarni cilj za ovu sezonu. U goste im dolazi Đenova koja igra katastrofalno ove sezone, ali je utisak da je novi trener ovog kluba Tijago Mota već za kratko vreme preporodio ovu ekipu koja je u prošlom kolu napravila veliki preokret na svom terenu i savladala Brešu sa 3:1, iako su na poluvremenu gubili sa 0:1. Utisak je da se Đenova neće braniti ni u ovom susretu u kom ruku na srce nema šta da izgubi, pa bi to eventualno moglo da nam donese veliki broj golova i zbog toga vam toplo preporučujemo da probate sa igrom 3+ koju kladionica Meridianbet plaća sa kvotom 1.59.\nLacio – Torino – 1 @ 1.52 u 10bet\nJoš jedan veoma zanimljiv meč u okviru ovog kola će biti odigran na Olimpiku gde će fudbaleri Lacija dočekati Torino. Rimska ekipa igra solidno ove sezone, u kojoj ruku na srce ni ambicije više nisu iste, pošto je ovog puta glavni cilj plasman u Ligu Evrope, a ne u najkvalitetnije evropsko klupsko takmičenje, što je bio slučaj u prethodnih nekoliko sezona. Trenutno se Lacio nalazi na šestom mestu na tabeli, a u prošlom kolu su odigrali jedan dosta dobar meč na gostovanju kod Fiorentine i uspeli da ostvare pobedu na terenu gde retko ko pobeđuje. Što se Torina tiče, utisak je da je sve nekako krenulo nizbrdo još od onog plej-ofa za ulazak u Ligu Evrope gde ova ekipa nije uspela da eliminiše Vulverhemtpon. Kasnije je došlo i nekoliko loših rezultata na otvaranju Serije A, a trenutno se “bikovi” nalaze na 11. mestu na tabeli, ali na četiri poslednja meča ne znaju za trijumf. U prošlom kolu je Torino na svom stadionu uz dosta muke uspeo da izvuče bod protiv dosta dobre ekipe Kaljarija, dok su pre toga “bikovi” poraženi na gostovanju kod Udinezea, gde inače pružaju dosta loše partije ove sezone. Zbog svega toga i dajemo prednost domaćoj ekipi kada je u pitanju ovaj meč i predlažemo vam da odigrate 1 koji kladionica 10bet plaća sa kvotom 1.52.\nSampdorija – Leće – 1 @ 1.70 u 1xbet\nFudbaleri Sampdorije imaju velikih problema ove sezone, i zaista, niko nije očekivao da će se ova ekipa posle devet odigranih kola nalaziti na poslednjoj poziciji na tabeli sa samo četiri osvojena boda. Nije za sada Sampi pomogao ni novi trener Klaudio Ranijeri, mada se vidi boljitak u igri pošto su Đenovljani uspeli pre dva kola da remiziraju sa Romom na svom stadionu, dok su u prošlom kolu pružili dosta dobar otpor na gostovanju kod Bolonje, ali su ipak poraženi u tom meču. Nema sumnje da će Sampdorija do kraja šampionata voditi veliku borbu za opstanak, iako su pre početka šampionata ovoj ekipi davane realne šanse za napad na plasman u Ligu Evrope. U goste im dolazi Leće koji je u prošlom kolu napravio pravi podvig pošto su na svom terenu remizirali sa Juventusom, a taj meč je završen rezultatom 1:1. Trenutno se ova simpatična ekipa nalazi na 16. mestu na tabeli i nema sumnej da i njoj predstoji velika borba za opstanak. Ipak, sigurno je da poslednji rezultati ove ekipe ulivaju nadu svim navijačima. Sampa ima samo jednu pobedu ove sezone, i utisak je da ukoliko ne ostvare pobedu ni protiv Lećea koji važi za jednu od slabijih ekipa u Seriji A, već u ranoj fazi šampionata će se istaći kao glavni kandidati za selidbu i niži rang. Zbog svega toga vam preporučujemo da odigrate 1 koji kladionica 1xbet plaća sa kvotom 1.70.\nSasuolo – Fiorentina – 3+ @ 1.73 u Meridianbet\nSasuolo godinama unazad važi za ekipu koja pruža fantastične partije na vom terenu, ali isto tako i katastrofalne na gostovanjima. Ipak, ekipa iz Ređo Emilije je u prošlom kolu konačno uspela da upiše i jednu pobedu na strani pošto su u uvodnom meču osmog kola slavili na gostovanju kod Verone, koja inače igra dosta dobro na svom terenu. Najzaslužniji za trijumf je bio Filip Đuričić koji igra dosta dobro u poslednje vreme. Trenutno se Sasuolo nalazi na 14. mestu na tabeli i u ovom trenutku ima samo dva boda više od ekipe koja će naredne sezone igrati u Seriji B. U goste im dolazi Fiorentina koja i ove godine igra po sistemu toplo-hladno. Naime, izabranici Vinćenca Montele su u prošlom kolu pred svojim navijačima doživeli poraz od Lacija, iako su većim delom tog meča bili bolja ekipa na terenu. Trenutno se ljubičasti nalaze na devetom mestu na tabeli, što i nije tako loše ako uzmemo u obzir koliko promenljivo igra ova ekipa u poslednje vreme. Peh za “ljubičaste” biće i evidentno neigranje Frenka Riberija u ovom susretu koji je nakon meča sa Lacijom odgurnuo sudiju, zbog čega će sasvim sigurno biti žesto kažnjen. Ovo je duel dve ekipe koje igraju izraziti napadački fudbal, što nam izvesno može doneti veliki broj golova pa vam iz tog razloga toplo preporučujemo da probate sa igrom 3+ koju kladionica Meridianbet plaća sa kvotom 1.73.\nUdineze – Roma – GG @ 1.83 u 10bet\nVerovatno da će pred ovaj meč pravo pitanje za trenera Udinezea Igora Tudora biti kako motivisati ekipu nakon katastrofalnog poraza u prošlom kolu od Atalante kada je bilo čak 7:1. Dosta loše su “zebre” iz Udina odigrale taj meč, ali je veoma interesantno da su prvi došli do gola, nakon čega je Atalanta iskoristila gotovo svaku ozbiljnu šansu i upisala novi trijumf u novom pohodu na Ligu šampiona. Ipak, generalno Udineze ne igra toliko loše ove sezone, pogotovu na svom terenu gde su do sada ostvarili tri pobede i dva poraza. U goste im dolazi Roma koja igra dosta dobro, i sigurno je da je “vučica” jedan od glavnih favorita za plasman u Ligu šampiona. Naime, izabranici trenera Fonseke se trenutno nalaze na petom mestu na tabeli uz samo bod manje u odnosu na Napoli. U prošlom kolu je rimska ekipa odigrala jedan sjajan meč pred svojim navijačima i slavila protiv posrnulog Milana, a taj meč je završen rezultatom 2:1. Što se ovog sureta tiče, nema sumnje da če i jedni i drugi ići na sva tri boda. Udineze zbog želej da se iskupi svojim navijačima, dok Roma želi da nastavi veliku borbu za plasman u Ligu šampiona što je svakako primarni cilj kada je ova sezona u pitanju. Mišljenja smo da će biti golova na obe strane, pa vam zbog toga preporučujemo da probate sa igrom GG koju kladionica 10bet plaća sa kvotom 1.83.\nMilan – SPAL – 1-1 @ 2.24 u Meridianbet\nPoslednji meč ovog kola se igra na “San Siru” gde će fudbaleri Milana dočekati SPAL. I ova sezona nije počela najbojle kada je u pitanju milanski gigant, a možda i najbolji pokazatelj za to je trenutna situacija na tabeli, pošto “rosoneri” zauzimaju tek 12. mesto i već sada je jasno da će plasman u Ligu šampiona ostati samo pusta želja. U prošlom kolu su izabranici Stefana Piolija doživeli poraz na gostovanju kod Rome, iako su u pojedinim trenucima tog meča igrali zaista dobro. Pre toga je Milan samo remizirao na svom terenu protiv Lećea, čime su još jednom potvrdili da su samo senka od one ekipe koja je nekada osvajala Ligu šampiona. U goste im dolazi SPAL koji igra katastrofalno ove sezone i trenutno se nalazi na pretposlednjem mestu na tabeli sa samo sedam osvojenih bodova. Ono što je veoma zanimljivo je da je ova ekipa sve bodove osvojila na domaćem terenu, dok su na gostovanjima zabeležili četiri poraza u isto toliko susreta, a zaista neverovatno deluje podatak da SPAL u tim mečevima nije postigao niti jedan jedini gol. Zbog svega toga, dajemo veliku prednost Milanu kada je ovaj meč u pitanju, i mišljenja smo da če izabranici trenera Piolija od prvog minuat krenuti silovito ka golu gostiju pa vam predlažemo da probate sa prelazom 1-1 koji kladionica Meridianbet plaća sa fantastičnom kvotom 2.24.\n17 Januara, 2020 Vlajko Tip Dana 0\nOvog vikenda su na programu mečevi 17. kola portugalske Primeire, a za vas smo ovog puta izdvojili veliki derbi Lisabona u kom će fudbaleri Sportinga na svom terenu dočekati Benfiku.Meč između ove dve ekipe je […]\nTip dana: Granada – Osasuna: Može li domaćin da nastavi sa sjajnim partijama?\n18 Oktobra, 2019 Vlajko Tip Dana 0\nOvog vikenda su na programu mečevi devetog kola španske La Lige, a prvi susret u okviru ovog kola je duel između Granade i Osasune koje za sada igraju iznad svih očekivanja, pa nema sumnje da […]


Štedljivije i čistije grejanje u kragujevačkim školama - Stakleno Zvono e-TV magazin\nOd 22 osnovne škole na području grada Kragujevca, više od polovine za grejanje koriste fosilna goriva, ugalj, drva i lož ulje.\nKotlovi su stari i 40 godina, a pored toga što zagađuju životnu sredinu predstavljaju i opasnost po bezbednost dece. U gradskoj administraciji najavljuju rešavanje tog problema u saradnji sa nemačkom organizacijom za međunarodnu saradnju GIZ.\nRešenje problema je u zameni postojećih kotlova, novim uređajima na biomasu. Nemačka organizacije za medjunarodnu saradanju GIZ ponudila je ekspertsku pomoć da izradi studiju izvodljivosti o mogućnosti i isplativosti prelaska na kotlove na biomasu u osnovnim skolama u Desimirovcu, Stanovu i Dragobraci.\nOvaj projekat znači da ćemo mi od GIZ –a dobiti jednu studiju izvodljivosti koja će pokazati da li je isplativo da određeni školski objekti pređu na grejanje na biomasu odnosno konkretno na pelet ili sečku. U gradu Kragujevcu postoje 22 osnovne škole, koje se greju na daljinsko grejanje, a ostale koriste fosilna goriva, a to su ugalj, lož ulje i drva. Zato je neophodno izmeniti način grejanja, zato što su to stari kotlovi i do 40 godina, a pored toga što zagađuju životnu sredinu oni predstavljaju i pretnju za bezbednost dece, jer se stalno kvare i neefikasni su. Preporuke su da tamo gde postoji daljinsko grejanje ili na gas, pređe na taj vid grejanja međutim pošto su ovo pretežno škole u seoskom području onda je neophodno da se pređe na biomasu – ističe Ana Radojević, načelnica Odeljenja za održivi razvoj\nGradsko veće je odobrilo potisivanje ugovora izmedju Grada Kragujevca i nemačke organizacije za medjunarodnu saradnju GIZ koje se očekuje u narednih 15 dana.\nPosle potpisivanja ugovora mi ćemo dobiti njihovu ekspertsku pomoć. Pristupiće se izradi studije zajedno sa konsultantima, uradićemo studiju izvodljivosti koja će pokazati da li je isplativo da se pređe na grejanje na biomasu. Ukoliko studija pokaže da jeste, odlučićemo o načinu finansiranja. Ukoliko se odlučimo za javno privatno partnerstvo, GIZ će nam pružiti podršku u pripremanju ugovora – rekla je Ana Radojević, načelnica Odeljenja za održivi razvoj\nKragujevac je drugi grad u Srbiji koji će dobiti tehnički pomoć GIZa za prelazak na štedljivije i čistije grejanje. U Pirotu se uz pomoć GIZa, a kroz model javno privatnog partnerstva sa slovenačkom kompanijom već primenjuje grejanje na biomasu, odnosno pelet, u 4 objekta.\nTags: biomasaenergetska efikasnostgrejanjeKragujevacNemačka organizacija za tehničku saradnju GIZOdrživi razvojProjekatskolaštedljivo grejanje\nNext story Klaster puteva kulture na Teslinom tragu\nPrevious story Radovi u Krativnom parku


Jedro | Bar, Crna Gora - Obilazak Starog Bara sa predstavnicima turističkih agencija\nObilazak Starog Bara sa predstavnicima turističkih agencija\nTuristička organizacija Bar je organizovala obilazak Starog grada Bara sa stručnim vodičem za predstavnike turističkih agencija sa teriotrije barske opštine.\nInicijativa za ovu aktivnost je pokrenuta na sastanku sa turističkom privredom kada je i iskazana potreba za dodatnom edukcijom o ovom kulturno-istorijskom dobru Crne Gore.\nNakon obilaska Starog grada predstavljena je i gastro ponuda gdje su predstavnici turističkih agencija imali prilike da se upoznaju sa ovim aspektom turističke ponude koja predstavlja sastavni dio obilaska Starog grada. Vjerujemo da će ova posjeta doprinijeti boljem predstavljanju, ali i zastupljenosti Starog grada prilikom organizacije i promocije izleta koji se organizuju u barskoj opštini.\nPosjeta je organizovana uz podršku Kulturnog centra Bar, a bili su prisutni predstavnici turističkih agencija Riva Travel, Jadrantours, Parus, Ave Tours, Connectours, Andra Travel i Allegra krstarenja.\nU narednom periodu je planirana realizacija akcije “Pohod u planine” koja se po prvi put organizuje i koja ima za cilj popularizaciju aktivnog odmora u zaleđu naše opštine i promociju prirodnih i kulturnih atrakcija na dvije čarobne obale, Jadranskog mora i Skadarskog jezera.\nAkcija će biti organizovana za predstavnike turističke privrede Crne Gore, prvenstveno predstavnike turističkih agencija, lokalnih turističkih organizacija, Nacionalne turističke organizacije, Ministarstva održivog razvoja i turizma, Opštine Bar, NP “Skadarsko jezero” i drugih relevantnih institucija.


VIZIJA, STRATEŠKA ORIJENTACIJA I CILJEVI\nU prethodnom periodu najveći deo proizvodnih kapaciteta bio je angažovan u EPS-u, oko 60%.To su bili godišnji ugovori o angažovanju radne snage i mehanizacije na remontovanju i održavanju kapaciteta termoelektrana u Kostolcu i Drmnu, kao i Obrenovcu i hidroelektrana Đerdap, Bajna Bašta i delom Limskih hidroelektrana. Manjim delom smo bili prisutni i na izgradnji određenih postrojenja, onoliko kolika su bila ulaganja u elektroenergetski sistem.\nPreostali kapaciteti bili su vezani kako za velike javne sisteme, NIS, ZASTAVA, HIP Pančevo, SARTID, tako i za inženjering usluge na projektovanju, izgradnji objekata u građevinarstvu za poznatog kupca.\nPoznato je ogromno angažovanje firme na sanaciji i obnovi zemlje posle NATO agresije 1999/2000 godine. Gotovo sva sredstva i ljudstvo bili su angažovani na sanaciji pet mostova: Zitorađa, Jasika, Grdelica, Varvarin i Kovin, Zastavinih fabrika: Energetika, Kovačnica i deo Vojne fabrike, kao i sanaciji i izgradnji novih rezervoara u rafinerijama nafte Pančevo i Novi Sad.\nSa stabilizacijom prilika u zemlji, reorganizacijom firme i promenom poslovnih odnosa, donekle se izmenila i struktura poslova. Zadržali smo gotovo isto učešće u Elektroprivredi, ali su se povećale naše aktivnosti na izgradnji novih objekata i postrojenja, naročito posle ulaganja stranih investitora.\nU rafinerijama nafte Pančevo i Novi Sad nastavili smo sa sanacijom postojećih i izgradnjom novih rezervoara i postrojenja.\nKao podizvođači kompaniji DSD iz Nemačke radili smo montažu konstrukcije za most Sloboda u Novom Sadu.\nU maju 2006. godine Konzorcijum zaposlenih je kupio 70% vrednosti firme i preduzeće je organizovano kao akcionarsko drustvo.\nNapravljena je nova strategija razvoja, gde nam je u interesu da ostanemo strateški partner Elektroprivrednim preduzećima i gde smo se potvrdili kao pouzdan i siguran isporučilac. Sa privatizacijom Sartida i ulaskom stranog kapitala, našli smo interes za povećano angažovanje naših resursa u novoj kompaniji USS Steel, sa kojom već treću godinu imamo godišnji ugovor za angazovanje radne snage i novi godišnji ugovor za angažovanje sredstava mehanizacije. Nivo našeg angažovanja u ovoj kompaniji se, na godišnjem nivou popeo na 30%. Obzirom na povećano investiranje stranog kapitala u našu zemlju, pojačane su i naše aktivnosti u tom pravcu, a kao rezultat su i novi ugovori sa stranim partnerom: izgradnja novih postrojenja “Cold box I, Cold box II” u Messer Tehnogas-u u Smederevu, izgradnja novih elektrofiltera u Obrenovcu i Kostolcu, izgradnja aerodromskih zgrada u Tivtu i Podgorici, izgradnja novog objekta u fabrici kamene sode za “Knauf” u Surdulici, montaža bagera za peti BTO sistem u Kostolcu.\nNaša su nastojanja da, u narednom periodu, imamo određena angažovanja na inostranom tržištu, prvo kroz angazovanje radne snage, a kasnije i kroz angažovanje u zemljama u okruženju, ali i zemljama EU. Značajni su razgovori sa potencijalnim partnerima u BiH, Crnoj Gori i Holandiji.\nDa bismo sve realne planove sproveli u delo, neophodna nam je modernizacija postojećih i izgradnja novih priozvodnih kapaciteta, zapošljavanje nove radne snage određenih profila i ulaganje u nove tehnologije i opremu


Pet tačaka razvoja Omladinskog kreativnog polisa- zaključci sa trećeg "Divana" - Novi Sad - Evropska prestonica kulture\nObjavljeno 05/09/2017 u kategoriji: Uncategorized, Vesti\n5 tačaka razvoja Youth creative polis-a\nOdržana još jedna javna rasprava o budućem kreativnom centru Novog Sada\nNa inicijativu Fondacije „Novi Sad 2021 – Evropska prestonica kulture“, u prostoru Studentskog kulturnog centra ‘’Fabrika’’, danas je održan još jedan ‘’Divan’’ o budućem razvoju prostora nekadašnje fabrike ‘’Petar Drapšin’’. U Divanu su učestvovali zakupci poslovnog prostora, građani i stručna javnost, a glavna tema bili su različitih modeli finansiranja razvoja i revitalizacije prostora.\nNa skupu je stavljen akcenat na pet tačaka razvoja Youth creative polis-a:\nPlanom detaljne regulacije sačuvan je arhitektonski identitet industrijskog nasleđa bivše “Kineske četvrti“ definisanjem izgleda i namene, tačnije, isključivanjem mogućnosti komercijalno-trgovinske, stambene i magacinske namene;\nPostignuta je saglasnost svih relevantnih aktera u kulturi, građana i ostale stručne zainteresovane javnosti da se krene u realizaciju revitalizacije i razvoja ovog prostora;\nDefinisan je okvir koje tom prostoru daju kulturno-kreativne industrije, koji uključuje i uslužne delatnosti koje pripadaju kulturnim i kreativnim industrijama kao i svi drugi uslužni zanati koji tu ne pripadaju, a koji će doprinositi kulturnoj i umetničkoj kreativnoj industriji prema definiciji iz Akcionog plana Strategije kulturnog razvoja Grada;\nPreciznije kriterijume i obaveze budućih aktera ‘’Youth creative polis-a’’ definisaće Komisija za upravljanje prostorom i projektom, koju će činiti po jedan predstavnik nadležnih gradskih uprava i radne grupe za kapitalna ulaganja i infrastrukturu, predstavnik zanatlija koji obavaljaju svoju delatnost u ovoj četvrti, predstavnik aktera kulturno-umetničke produkcije, kao i Fondacije NS 2021 EPK i OPENS-a;\nPredloženo je formiranje Istraživačkog tima za pomoć u radu Komisije sastavljenog od svetski priznatih eksperata u teoriji i praksi, koji će imati edukativnu i savetodavnu ulogu baziranu na kontinuiranim istraživanjima i snimanju stanja na terenu.\nPredloge koje smo danas usvojili i imenovali kao pet tačaka razvoja Youth creative polis-a, sutra ćemo izneti pred Forum za kulturu grada Novog Sada, kako bi i stručna javnost mogla da izense svoje ocene. Nakon toga, na osnovu preporuka i usvojenih zaključaka, gradonačelnik će izneti svoje mišljenje i doneti konačnu odluku o načinu i dinamici realizacije planiranih aktivnosti.\nOsnovni zadatak Fondacije „Novi Sad 2021 – Evropska prestonica kulture“ jeste reintegrisati Novi Sad i Srbiju u evropski kulturni život kroz dijalog kulture, i mi svakodnevno ulažemo ozbiljan trud i napor da se ovaj cilj ostvari. Fondacija će i dalje sve odluke koje se tiču opšteg interesa građana Novog Sada, donositi uz potpuno poštovanje demokratičnosti i transparentnosti.


Tanjug 11. februara 2019. 12:10\nBEOGRAD – Vlada Srbije donela je Uredbu o pravu na mesečno novčano primanje za vreme nezaposlenosti ratnih vojnih invalida iz oružanih akcija posle 17. avgusta 1990. godine – od pete do desete grupe .\nUredbom je predviđeno da oni imaju pravo na mesecno novcano primanje za vreme nezaposlenosti u iznosu 63 odsto od prosečne mesecne zarade bez poreza i doprinosa u Srbiji iz prethodne godine, pocev od isplate za januar 2019. godine.\nPravo iz clana 1. ove uredbe ostvaruje se pod uslovima, na način i po postupku propisanom clanom 51. (stav 1. i 2.) Zakona o osnovnim pravima boraca, vojnih invalida i porodica palih boraca.\nIznos prava isplaćuje se i godišnje uskladuje na način propisan članom 71. tog zakona za pravo na naknadu za vreme nezaposlenosti, objavljeno je u „Službenom glasniku“.\nStupanjem na snagu ove uredbe prestaje da važi Uredba o pravu na mesečno novčano primanje za vreme nezaposlenosti ratnih vojnih invalida od V do X grupe iz oružanih akcija posle 17. avgusta 1990. godine koja je doneta 2006. godine.\nUredba stupa na snagu osmog dana od dana objavljivanja u „Službenom glasniku Republike Srbije“, odnosno 15. februara.


FoNet portal :: Pretraga / tagId=42750\nTag: savo manojlović, Pogodaka: 44\nNVO: Staratelj za Mitrovića\nDirektor kampanje pokreta "Kreni-Promeni" Savo Manojlović podneće sudu predlog da se po službenoj dužnosti Željku Mitroviću i Milomiru Mariću delimično ili u potpunosti oduzme poslovna sposobnost, saopštila je danas ta organizacija.\nDuel u pokušaju\nNe radi se ovde ni o kakvom naučno-obrazovnom programu, već o visokoj gledanosti političkog programa TV Pink koji se Savu ne sviđa, rekao je danas vlasnik RTV Pink Željko Mitrović, dok je direktor kampanje inicijative Kreni-Promeni Savo Manojlović rekao da nema lični odnos prema Pinku i Mitroviću, već insistira isključivo na poštovanju zakona.\nPokazati elaborate televizija\nDirektor za kampanje organizacije Kreni Promeni Savo Manojlović najavio je danas da će, na osnovu zahteva za pristup infromacijama od javnog značaja, tražiti od Regulatornog tela za elektronske medije elaborate na osnovu kojih su televizije Hepi i Pink dobile nacionalnu frekvenciju.\nPrimenimo najmodernije tehnologije\nPredstavnik inicijative Kreni-promeni Savo Manojlović izjavio je u Boru da vlast plaši ljude kako će neko zatvoriti postojeće rudnike i ostaviti ljude bez posla, a ekološke organizacije traže da se u postojećim rudnicima primene najsavremenije tehnologije koje se koriste u civilizovanom svetu, saopštila je danas ta inicijativa.\nStranke važnije od naroda\nDirektor za kampanje "Kreni Promeni" Savo Manojlović saopštio je danas da je počelo prikupljanje potpisa narodne inicijative za zabranu iskopovanja litijuma i bora, u ali da je u određenim opštinama traženo da se pomeri kako bi overavači bili stavljeni na raspolaganje strankama za prikupljanje potpisa za predsedničke kandidate.\nOrganizovaćemo proteste po celoj Srbiji i nametnuti temu trajne zabrane eksploatacije litijuma i bora, koju vlast hoće da gurne pod tepih i skloni sa dnevnog reda, a imamo i još jedan pravni mehanizam s kojim ćemo izaći naredne nedelje, izjavio je FoNetu Savo Manojlović iz pokreta Kreni-Promeni, koji će na izborima "apsolutno glasati za opoziciju".


Vodoinstalater, Jagnjilo :: Daibau.rs\nTražim dobrog vodoinstalatera: Skupili smo i proverili vodoinstalatere, koji rade u mestu Jagnjilo i okolini. Pošaljite potražnju i zainteresovani vodoinstalateri će vas kontaktirati za pregled, predračun i ponude.\tPreporučen vodoinstalater Jagnjilo, koji može da uradi:\tvodovod za novogradnju, fekalna kanalizacija, radovi na vodoinstalacijama, geberit instalacije, vodovod za kuću po povoljnoj ceni, izvođač vodoinstalaterskih radova, i ostale povezane poslove će se sigurno naći i za vas.\tviše\n15 NAJBOLJI REZULTATI ZA VODOINSTALATERI JAGNJILO\n✓ VODOINSTALATER\t, Jagnjilo\n✓ VODOINSTALATER\t, Sopot\nMILAN STOJKOVIĆ PR, MS IZGRADNJA, MLADENOVAC\nSa jedanaestogodišnjim iskustvom, MS Izgradnja je jedna od najaktivnijih i najangažovanijih u okviru delatnosti kojom se bavi. Naša ekipa, koja je sačinjena od obrazovanih i poslovnih prodavaca, spos...\n✓ VODOINSTALATER\t, Mladenovac\nAQUA DMD već više od 10 godina pruža usluge u izvođenju instalaterskih radova. Nalazimo se u Sopotu i u okviru poslovanja se angažujemo se širom beogradske regije. Naša iskusna ekipa može da realizuje...


Beta\t 8. juna 2015. 16:13\nOživljavanje privrednog rasta donelo je Češkoj ponudu radnih mesta kao pred globalnu ekonomsku krizu, a stopa nezaposlenosti smanjila se u maju na 6,4 odsto, pokazali su novi podaci Ministarstva za rad i socijalna pitanja.\nProšle godine u maju stopa nezaposlenosti dostizala je 7,5 odsto, a sadašnjih, majskih 6,4 odsto znači da je u Češkoj od 10 miliona stanovnika bez posla 465.869 ljudi što je najmanje od juna 2009. godine.\nSamo tokom maja ponuda slobodnih radnih mesta na biroima za rad povećala se za 9.009 radnih mesta\nPoslodavci u Češkoj traže ukupno 92.702 radnika što je najveća ponuda od decembra 2008. godine.\nZa Ginisovu knjigu: Ceo grad u Ukrajini traži češke vize, evo zašto\nUkleti klub iz Češke: Samoubistva igrača, teška obolenja i droge\nČeška: Osuđen na 6 godina zbog pokušaja pridruživanja ID\nŠok u Češkoj: Premijer se predomislio, ne da ostavku\n“Pošto se povećava ekonomski potencijal preduzeća, raste potražnja za radnom snagom u nizu grana i to u svim oblastima privrede. Takav trend bi trebalo da se nastavi”, kazao je direktor Odbora za zapošljavanje u nacionalnom Birou rada, Jan Karmazin.\nTokom poslednjih godinu dana u ponudi na biroima se pojavilo preko 44.600 slobodnih radnih mesta.